title: Eskimokuiri

text: Eskimokuiri pesii Pohjois-Amerikan pohjoisimmissa osissa, paikoin Alaskassa ja Kanadassa Beaufortinmeren ja Hudsoninlahden rannikoilla. Lajin elinympäristön ala on 180 000 neliökilometriä ja sen populaatio on kooltaan noin 50 000 yksilöä. Eskimokuireja metsästettiin runsaasti 1800-luvun lopulla. Sen kanta on vähitellen voimistunut. Se on muuttolintu, jota muuttoaikoina tavataan paikoin Yhdysvalloissa ja Etelä-Amerikan pohjoisrannikolla. Talvehtimisalueet ovat Etelä-Amerikan eteläosissa Argentiinassa ja Chilessä. Laji on tavattu joitakin kertoja Euroopassa, ei kuitenkaan toistaiseksi Suomessa.


title: Eskimokuiri

text: Eskimokuiri pesii soilla ja tundran kosteikoilla.


title: Eskimokuiri

text: Pesä on maassa kasvillisuuden suojassa. Naaras munii neljä munaa.


title: Eskimokuiri

text: Eskimokuiri etsii pitkällä nokallaan mudasta matoja ja muita pieniä selkärangattomia.


Vampyyrintappajat – anteeksi, hampaanne ovat niskassani (engl. "The Fearless Vampire Killers", alun perin "Dance of the Vampires") on vuonna 1967 julkaistu Roman Polańskin ohjaama kauhukomediaelokuva, jonka pääosassa esiintyvät Polański itse, Jack MacGowran, Sharon Tate sekä Ferdy Mayne. Elokuvan on tuottanut Gene Gutowski, musiikin säveltänyt Krzysztof Komeda ja kuvannut Douglas Slocombe. Roman Polański ja Sharon Tate rakastuivat kuvausten aikana ja menivät naimisiin.


title: Vampyyrintappajat – anteeksi, hampaanne ovat niskassani

text: Elokuva julkaistiin ensin Yhdysvalloissa, mutta tuottaja Martin Ransohoff oli muokannut sitä huomattavasti ilman lupaa: elokuvaa oli lyhennetty noin 20 minuuttia, musiikkia oli muutettu, alkuun oli lisätty piirrosjohdanto, ja kaikki vuorosanat oli jälkiäänitetty amerikanenglanniksi. Elokuvaa levitettiin nimellä "The Fearless Vampire Killers: or, Pardon Me But Your Teeth Are in my Neck". Nähtyään tuottajan version Polański halusi poistattaa nimensä alkuteksteistä.


text: Elokuvaan pohjalta on myös tehty Michael Kunzen sanoittama ja Jim Steinmanin säveltämä musikaali Tanz der Vampire, joka sai ensi-iltansa Wienissä vuonna 1997 ja on yksi menestyneimmistä keskieurooppalaisista musikaaleista.


text: "Video-oppaassa" vuodelta 1994 Kati Sinisalo kuvaa "Vampyyrintappajia" omalaatuiseksi yhdistelmäksi parodiaa, puupäähuumoria, hienostunutta estetiikkaa ja painajaista. Hän antaa sille neljä tähteä viidestä, mikä vastaa sanallista arviota ”erinomainen”. "VideoHound’s Golden Movie Retriever" pitää elokuvaa aliarvostettuna ja antaa sille kolme tähteä neljästä.


title: Tony Rosato

text: Antonio ”Tony” Rosato (26. joulukuuta 1954 – 10. tammikuuta 2017) oli italialaissyntyinen kanadalainen koomikko ja näyttelijä.


title: Tony Rosato

text: Rosato syntyi Napolissa, Italiassa ja kasvoi Halifaxissa, Ottawassa ja Torontossa. Hän aikoi aluksi ryhtyä kiropraktikoksi, mutta lopetti opiskelunsa Toronton yliopistossa alkaakseen esittää improvisaatiokomediaa The Second City -komediakerhossa. 1980–1981 hän esiintyi "Second City Television" ("SCTV") -sketsiohjelmassa. 1981–1982 hän oli näyttelijä-käsikirjoittajana "Saturday Night Livessa" kahden tuotantokauden ajan.


title: Tony Rosato

text: Vuonna 1985 hän alkoi näytellä kanadalaisessa poliisisarjassa "Night Heat" Arthur ”Whitey” Morellia ja oli mukana sarjassa vuoteen 1989 saakka. Tästä roolista Rosato sai Gemini-ehdokkuuden Parhaan miessivuosan esittäjänä draamasarjassa. Vuosina 1990–1991 hän esitti Luigia Nintendon Mario-pelisarjaan perustuvissa piirrossarjoissa "The Adventures of Super Mario Bros. 3" ja "Super Mario World". Tämän jälkeen 1990- ja 2000-luvuilla Rosato on esiintynyt pienissä rooleissa muun muassa televisiosarjoissa "L.A. Law" ja "Aarteenmetsästäjä".


title: Tony Rosato

text: Syyskuussa 2007 Rosato todettiin syylliseksi vaimonsa ahdisteluun. Hän oli viettänyt ennen oikeudenkäyntiä kaksi vuotta vankilassa. Rosato kiisti syyllisyytensä. Hänellä diagnosoitiin Capgras-syndrooma, jonka uhri luulee, että hänen perheenjäsenensä on vaihdettu jäljittelijöihin. Hänet määrättiin psykiatriseen hoitoon mielenterveytensä takia. Hänet vapautettiin hoidosta maaliskuussa 2009.


title: Tony Rosato

text: Rosato kuoli ilmeisesti sydänkohtaukseen 10. tammikuuta 2017.


title: Jack O’Connell

text: Jack O’Connell (s. 1. elokuuta 1990 Alvaston, Derby) on englantilainen näyttelijä.


title: Jack O’Connell

text: O’Connell tunnetaan muun muassa rooleistaan elokuvissa "This is England" (2006) ja "Harry Brown" (2009) sekä teinidraamasarjassa "Skins – liekeissä". Hän näytteli myös Dale Baxteria sarjassa "Waterloo Roadin koulu" ja elokuvassa "Eden Lake".


title: Jack O’Connell

text: Vuonna 2014 O’Connell näytteli Louis Zamperinia Angelina Jolien elokuvassa "Murtumaton". Vuonna 2016 hän näytteli Jodie Fosterin ohjaamassa jännityselokuvassa "Money Monster".


title: Self Portrait (Bob Dylanin albumi)

text: Self Portrait on yhdysvaltalaisen laulaja-lauluntekijä Bob Dylanin kesäkuussa 1970 ilmestynyt kymmenes studioalbumi. "Self Portrait" oli Dylan toinen tupla-albumi ja sisältää pääosin cover-versioita tunnetuista pop- ja folk-kappaleista. Mukana on myös instrumentaalikappaleita ja The Bandin kanssa soitettuja live-esityksiä. Ilmestyttyään albumi sai kriitikoilta murska-arvioita. Esimerkiksi Greil Marcus aloitti oman arvostelunsa "Rolling Stone" -lehdessä lauseella: ”What is this shit?” (”Mitä paskaa tämä on?”).


title: Self Portrait (Bob Dylanin albumi)

text: Albumin nimen mukaisesti (suom. ”omakuva”) levyn kansikuva on Bob Dylanin oma maalaus.


title: Self Portrait (Bob Dylanin albumi)

text: Live-esitykset on äänitetty 31. elokuuta 1969 Isle of Wight Festivalilla.


title: Käsipallo kesäolympialaisissa 2004

text: Ateenan vuoden 2004 kesäolympialaisissa pelattiin käsipalloa sekä miehissä että naisissa. Kummankin sukupuolen alkulohkon neljä parasta maata selvisi pudotuspelivaiheeseen, jonka lopuksi pelattiin finaali ja pronssiottelu.


title: Käsipallo kesäolympialaisissa 2004

text: Miehissä 12 joukkuetta jaettiin kahteen kuuden maan alkulohkoon.


title: Käsipallo kesäolympialaisissa 2004

text: Lohko A


title: Käsipallo kesäolympialaisissa 2004

text: Lohko B


title: Käsipallo kesäolympialaisissa 2004

text: Naisten kymmenen joukkuetta jaettiin kahteen viiden maan alkulohkoon.


title: Brice Feillu

text: Brice Feillu (s. 26. heinäkuuta 1985 Chateaudun, Ranska) on ranskalainen maantiepyöräilijä. Hän aloitti ammattilaisuransa UCI Continental Circuits -tasolla kilpailleessa Agritubel-tallissa vuonna 2009 ja siirtyi samantasoiseen Vacansoleil Pro Cycling Teamiin 2010. Kaudella 2011 hän edusti UCI Pro -tasolla kilpaillutta luxemburgilaista Team Leopard-Trekiä. Kaudelle 2012 hän siirtyi Continental-tason Saur-Sojasun-joukkueeseen, nimeltään sittemmin Sojasun. Kaudesta 2014 hän on edustanut Professional Continental -tason ranskalaistallia, nimeltään aiemmin Bretagne - Sèche Environnement, nykyisin Fortuneo-Samsic. Hän on ajajatyypiltään mäki- ja etappiajaja.


title: Brice Feillu

text: Feillu voitti vuonna 2008 viidennen etapin Tour Alsace -kilpailussa ja sijoittui toiseksi Pariisi–Corrèze-etappikilpailussa. Ranskan ympäriajossa 2009 hän voitti Andorraan päättyneen seitsemännen etapin. Hän kuului yhdeksän ajajan kärkiryhmään, joka karkasi jo etapin alkuvaiheessa. Hän voitti etapin viiden sekunnin erolla Christophe Kerniin. Hän sijoittui lisäksi kolmanneksi kilpailun 13. etapilla. Ranskan ympäriajossa 2014 hän oli kuudestoista. Hän voitti mäkikirikilpailun Tour de l'Ain -kilpailussa 2015 sekä Luxemburgin ympäriajossa 2016 ja 2017. Ranskan ympäriajossa 2017 hän sijoittui 16:nneksi.


title: Brice Feillu

text: Myös Brice Feillun veli Romain on ammattipyöräilijä.


title: Don Freeland

text: Don Freeland (25. maaliskuuta 1925 – 2. marraskuuta 2007) oli yhdysvaltalainen Indianapolis 500 -kuljettaja. Hän osallistui Indianapolis 500 -kilpailuun 8 kertaa kausilla 1953–1960. Hän oli kolmas vuoden 1956 kilpailussa saavuttaen yhden palkintosijan ja 4 pistettä. Hän oli ajamassa toiseksi vuoden 1955 kilpailussa, kunnes vaihteet pettivät.


title: Don Freeland

text: Freeland palveli mekaanikkona laivastossa toisessa maailmansodassa. Hän kilpaili AAA- ja USAC-sarjoissa vuosina 1952–1962 ollen kolmesti toinen.


title: Myron Fohr

text: Myron Fohr (17. kesäkuuta 1912 Milwaukee, Wisconsin – 14. tammikuuta 1994 Milwaukee, Wisconsin) oli yhdysvaltalainen moottoriurheilija. Hän osallistui kahteen Indianapolis 500 -kilpailuun kausilla 1949–1950. Hän ajoi neljänneksi vuoden 1949 kilpailussa saavuttaen 3 pistettä. Vuoden 1950 kilpailussa hän oli 11. Hänet lasketaan F1-kuljettajaksi, koska Indianapolis 500 oli osa F1-sarjaa vuosina 1950–1960.


title: Ruusuruohokiitäjä

text: Ruusuruohokiitäjä ("Hemaris tityus") on keskikokoinen kiitäjäperhoslaji. Suomen lajien uhanalaisarvioinnissa 2010 se on luokiteltu silmälläpidettäväksi (NT).


title: Ruusuruohokiitäjä

text: Ruusuruohokiitäjä muistuttaa paljon lähisukulaistaan kuusamakiitäjä ("Hemaris fuciformis"), mutta on jonkin verran tätä pienempi. Yleisvaikutelma on kimalaismainen. Perhosen ruumis on vihertävänkeltaisen karvan peittämä. Takaruumissa on musta poikkiraita, jonka takana jaokkeiden karvat ovat selkäpuolella oranssinkeltaisia, sivuilla vaaleita. Takaruumiin kärkitupsu on musta ja keskiosastaan keltainen. Siipien keskiosa on läpinäkyvä, mutta ulkoreunassa on ohut, mustanruskea reunus. Siivessä ei ole keskitäplää. Siipiväli on 37–44 mm.


title: Ruusuruohokiitäjä

text: Toukka on aluksi vihreä, myöhemmin vihreän ja violetin kirjava, kauttaaltaan vaaleiden nystyjen peittämä. Nystyt tekevät pinnasta hyvin karheantuntuisen. Toukan peräpäässä on suora, ruskeanvioletti piikki. Täysikasvuisena toukka saavuttaa 43–48 mm pituuden.


title: Ruusuruohokiitäjä

text: Ruusuruohokiitäjän levinneisyys ulottuu Pohjois-Afrikasta Euroopan poikki Baltiaan ja eteläisen Venäjän poikki Pohjois-Kiinaan. Skandinaviassa sitä tavataan Tanskassa sekä eteläisessä Ruotsissa ja Norjassa. Suuressa osassa Länsi-Europpaa laji on joko taantunut tai hävinnyt kokonaan. Suomessa laji on aikaisemmin ollut yleisempi, mutta sittemmin taantunut ja esiintyy nykyisin lähinnä Itä- ja Kaakkois-Suomessa. Useimmat havainnot keskittyvät nykyisin Pohjois-Karjalasta Saimaan poikki Kymenlaaksoon. Aikuiset perhoset lentävät kesäkuun alusta kesäkuun loppuun huipun ollessa kesäkuun alkupuolella.


title: Ruusuruohokiitäjä

text: Tyypillisenä päiväkiitäjänä ruusuruohokiitäjä on aktiivinen päiväsaikaan ja erityisesti aurinkoisina aamupäivinä. Ruusuruohokiitäjä vierailee mielellään kukilla ja tyypillisiä elinympäristöjä ovat aurinkoiset kedot sekä teiden pientareet. Lajin esiintyminen on paikoittaista, mutta se saattaa olla sopivalla paikalla jopa runsas. Yksilöt lentävät ajoittain kauemmaksikin varsinaiselta elinalueeltaan, mutteivät lähde helposti ylittämään laajoja avoimia alueita. Perhonen käy mieluiten punaisilla, sinisillä ja violeteilla kukilla.


title: Ruusuruohokiitäjä

text: Parittelu tapahtuu päivällä ja kestää noin kaksi tuntia, jona aikana perhoset lentävät toisiinsa peräpäät vastakkain kiinnittyneinä. Naaras munii noin 100 munaa, muutaman kullekin ravintokasville ja suosii aurinkoisella paikalla kasvavia kasveja. Toukat ovat aluksi aktiivisia öisin ja piilottelevat lehtien alapinnoilla mutta nousevat myöhemmin illoiksi kukintoihin syömään. Helposti näkyvä toukka pudottautuu maahan pienimmästäkin häiriöstä. Täysikasvuinen toukka koteloituu roskilla naamioituun kotelokoppaan maanpinnalle tai karikkeen joukkoon. Laji talvehtii kotelona. Perhoset kuoriutuvat koteloistaan joko aamulla tai aamupäivällä.


title: Ruusuruohokiitäjä

text: Ravintokasveina toimivat pääasiassa ruusuruoho ("Knautia arvensis") ja purtojuuri ("Succisia pratensis"), mutta joskus myös keltamatara ("Galium verum") ja lehtokuusama ("Lonicera xylosteum").


title: Innova (rakennus)

text:
Innova on Lutakossa sijaitseva vuonna 2002 valmistunut Jyväskylän korkein rakennus. Informaatioteknologiayritysten toimitalona toimiva rakennus on 60 metriä korkea ja siinä on 15 kerrosta.
Sen omistaa Seb Leasing ja sen vuokrausta hallinnoi Technopolis. Innovan suurimmat käyttäjät ovat Elisa ja Digia. Rakennuksessa on myös Moventaksen hallinto ja konserninjohto.


title: Innova (rakennus)

text: Rakennuksen on suunnitellut arkkitehtitoimisto Arto Sipinen. Se on ylhäältä katsottuna terävän kolmion muotoinen, jonka kärki osoittaa kaakkoon. Innovan julkisivu on pääosin lasia sekä valkoista keraamista laattaa.


title: Innova (rakennus)

text: Tällä hetkellä on rakennettu Innova2 sekä Innova4.


title: Carew Tower

text: Carew Tower on pilvenpiirtäjä Cincinnatissa Ohiossa Yhdysvalloissa, joka on Cincinnatin korkein rakennus ja vuodesta 1982 Kansallinen historiallinen maamerkki. Se on 175 metriä korkea, ja siinä on 49 kerrosta. Sen rakentaminen aloitettiin vuonna 1929, ja se saatiin valmiiksi vuonna 1931.


title: Damian Wayne

text: Damian Wayne on DC Comicsin kustantamissa sarjakuvissa esiintyvä hahmo, jonka loivat Grant Morrison ja Andy Kubert. Damian Wayne teki ensiesiintymisensä Batman-sarjakuvan numerossa 655 vuonna 2006. Damian on Talia al Ghulin ja Batmanin poika, ja Ra's al Ghulin tyttärenpoika, joka "Batman & Son" -sarjakuvan mukaan syntyi keinotekoisessa kohdussa. Hahmosta tuli "Batman R.I.P." ja "Batman: Battle for the Cowl" -sarjakuvien tarinoiden jälkeisten tapahtumien myötä uusin ja samalla viides Robinin nimeä kantanut hahmo. Damian seikkaili Dick Graysonin parina, joka esiintyi Batmanin roolissa.


title: Damian Wayne

text: Samankaltainen perillinen esiintyi Mike W. Barrin novellissa "" vuonna 1987. Kyseisessä versiossa Talian ja Batmanin poika tunnetaan nimellä Ibn al Xu’ffasch, joka puolestaan on Batmanin geneettinen poika.


title: Damian Wayne

text: Damian Wayne kuoli 2013 Batman Inc. lehden numerossa #8, kun hänen klooninsa Heretic lävisti hänet miekalla. Damian kuitenkin herätettiin eloon Batman and Robin- lehdessä joulukuussa 2014.


title: Damian Wayne

text: Batman & Son sarjakuvassa ensiesiintymisensä tehnyt Damian Wayne luotiin geneettisesti kehiteltynä ja kasvatettuna keinotekoisessa kohdussa. Hänestä oli tarkoitus luoda huomattava soturi. Damianin kasvatti Talia ja salamurhaajien liitto, joiden avulla hänestä tuli taitava kamppailulajien taitaja. Talia päättää paljastaa Batmanille Damianin olemassaolon, pojan ollessa esiteini ja jättää hänet Batmanin huostaan häiritäkseen sankarin työtä.


title: Damian Wayne

text: Varhaiskypsä, hemmoteltu ja väkivaltainen Damian taistelee Tim Drakea vastaan, tullakseen uudeksi Robiniksi. Damian voittaa tappelun vilpillä ja joutuu siitä hyvästä arestiin. Hän kuitenkin pakenee ja pukee ylleen hivenen muunnellun edesmenneen Jason Toddin Robin-asun. Lisäksi Damian valikoi salamurhaajien liiton käyttämiä välineitä ja hakeutuu Spookin kanssa tappeluun, jolta hän katkaisee kaulan. Harhaisuudestaan ja vihamielisyydestään huolimatta Damian pyrkii aidosti auttamaan Batmania taistelemaan rikollisuutta vastaan pitäessään itseään tämän poikana.


title: Damian Wayne

text:
Damian joutui pakenemaan kuolleista noussutta isoisäänsä, Ra’s al Ghulia, joka tarvitsi uuden kehon itselleen.
Damian ja hänen äitinsä, Talia, vaistosivat hänen isänsä, Batmanin, olleen kansainvälisten rikollisjärjestö Black Gloven metsästettävänä. He onnistuivat auttamaan, mutta Batman kuoli viikkoja myöhemmin ristitulessa Darkseidia vastaan.


title: Damian Wayne

text: Isänsä kuoltua Damian muutti velipuoliensa, Dick Graysonin ja Tim Draken, luo Gothamiin auttaakseen kaupungin suojelussa rikollisilta, jotka olivat hyödyntäneet Batmanin katoamista. Lopulta Damianista tuli viides Robin Batmaniksi ryhtyneen Dick Graysonin rinnalle. Tim Drake taas lähti etsimään todisteita siitä, että Bruce Wayne olisi yhä elossa.


title: Damian Wayne

text: Uutena voimakaksikkona Dick ja Damian kohtaavat uusia rikollisia, kuten professori Pyg ja salamurhaaja Flamingo, jonka kohtaamisen jälkeen Damian tarvitsee uuden selkärangan. He saavat lisää haastetta rikolliseksi kääntyneeltä velipuoleltaan, Jason Toddilta, joka yllyttää heitä laskemaan Bruce Waynen ruumiin Lazaruksen altaaseen, joka oli aiemmin tuonut hänet takaisin elävien kirjoihin. Damianin ollessa selkärankaleikkauksessa, Dick laskee Bruce Waynen ruumiin Lazaruksen altaaseen Britanniassa ja saa selville, ettei kyseessä olekaan Bruce Wayne, vaan Darkseidin tiedemiesten jalostama klooni.


title: Damian Wayne

text: Totuuden paljastuttua Dick ja Damian alkavat tutkia Tim Draken heille lähettämiä löytöjä sekä Wayne-kartanon pohjapiirustuksia ja Wayne-perheen sukupuuta, päätyen siihen johtopäätökseen ettei Darkseid tappanutkaan Batmania vaan lähetti hänet menneisyyteen. Kun he joutuvat Black Gloven ja professori Pygin saalistettaviksi, he saavat odottamattoman liittolaisen Jokerista, jota ei ole näkynyt Batmanin katoamisen jälkeen. Black Gloven johtaja Simon Hurt paljastaa itsensä 1800-luvulla eläneeksi Thomas Wayneksi, joka oli saanut pidennetyn elämän olennolta, jonka hän uskoi paholaiseksi. Todellisuudessa kyseessä oli Darkseidin Batmanin perään lähettämä Hyber-Adaptor, jonka oli tarkoitus auttaa Batmania pääsemmään helpommin takaisin nykyaikaan ja samalla tappaa kaikki odottamattomana iskuna, mutta se oli matkalla eksynyt Hurtin luo ja Bruce Wayne onnistui palaamaan takaisin vaarantamatta ketään ja onnistui pelastamaan perheensä Black Glovelta, Jokerin myöhemmin haudattua Hurtin elävältä. Damian onnistui saamaan isältään siunauksen toimia Robinina ja todisti myöhemmin kun tämä julisti koko maailmalle toimineensa vuosien ajan Batmanin sponsorina ja kuinka Batmanin toiminta tuli jatkossa laajenemaan maailmanlaajuiseksi.


title: Damian Wayne

text: Talia Al Ghulin luoma, aikuiseksi kasvatettu klooni Damianista, joka tunnetaan nimellä Heretic, tappaa Damianin lävistämällä tämän miekallaan.


title: Damian Wayne

text: Bruce ja Damian Wayne työskentelevät yhdessä Batmanina ja Robinina Damianin kuolemaan saakka. Batman and Robin- lehden numerossa #37 Bruce onnistuu kuitenkin herättämään poikansa kuolleista. Damian saa tästä tilapäiset supervoimat, mutta ne kuluvat pian loppuun. Damian lähtee yksin kiertämään maailmaa parhaillaan ilmestyvässä "Robin: Son of Batman"- lehdessä.


title: Satakunnan Perussuomalaiset

text: Satakunnan Perussuomalaiset ry on Satakunnan vaalipiirissä toimiva Perussuomalaisten piiriyhdistys. Se on kannatukseltaan Suomen korkein Perussuomalainen piiri jo useissa vaaleissa. Piirin puheenjohtaja on Tapio Laurila, varapuheenjohtajat ovat Kristiina Heinonen, Jouko Lindstedt ja Seppo Toriseva. Piirisihteeri on Markku Palomäki, hän on toiminut eduskuntavaaleissa vaalipäällikkönä sekä kuntavaaleissa vaalityöryhmän puheenjohtajana.


title: Satakunnan Perussuomalaiset

text:
Perussuomalaisilla on Satakunnassa 59 kunnanvaltuutettua. Valtuutettuja on 16 eri kunnassa. 7Eura
Eurajoki
Harjavalta
Honkajoki
Huittinen
Jämijärvi
Kankaanpää
Karvia
Kokemäki


title: Satakunnan Perussuomalaiset

text:
Merikarvia
Nakkila
Pomarkku


title: Satakunnan Perussuomalaiset

text:
Pori
Rauma
Siikainen
Säkylä
Ulvila


title: Crash Bandicoot Purple: Ripto’s Rampage ja Spyro Orange: The Cortex Conspiracy

text:
Crash Bandicoot Purple: Ripto’s Rampage ja Spyro's Orange: Cortex Conspiracy ovat Vicarious Visionsin kehittämät ja Vivendi Universal Gamesin julkaisemat
tasohyppelypelit. Pelit julkaistiin Game Boy Advancelle kesäkuussa 2004. Molemmissa peleissä juoni on aika identtinen ja niissä päätehtävänä on auttaa Crash Bandicootia sekä Spyroa päihittämään heidän liittoutuneet arkkiviholliset Tri. Neo Cortex ja Ripto. Matkan varrella molemmissa peleissä tulee vastaan monenlaisia vastuksia ja ratoja.


title: Toinen barbareskisota

text: Toinen barbareskisota on vuonna 1815 käyty sota, jossa osapuolina olivat toisaalta Yhdysvallat ja toisaalta osmanien valtakuntaan kuuluneet barbareskivaltioiksi sanonut Pohjois-Afrikassa sijaitsevat alueet Algeria, Tripoli ja Tunisia. Sodan tulos oli, että Yhdysvallat lakkasi maksamasta merirosvovaltioille suojelurahaa. Samalla sota merkitsi noilla alueilla merirosvoajan vähittäistä päättymistä. Yhdysvaltojen eskaaderi jäi Välimerelle turvaamaan Yhdysvaltojen kaupankäyntiä.


title: Ihmeellinen Joosef

text: Ihmeellinen Joosef eli elämä on seikkailua on Mika Waltarin nimellä M. Ritvala kirjoittama romanttinen viihderomaani vuodelta 1938. Se kertoo rikkaan perheen toimettomasta tyttärestä, joka rakastuu Joosefiin, köyhään, epäsovinnaiseen maisteriin ja aloittelevaan tiedemieheen. "Ihmeellisessä Joosefissa" Waltari käytti ensimmäisen kerran naista minä-muotoisena kertojana. Waltari sovitti kirjan samana vuonna myös näytelmäksi, ja Joosefin hahmossa on nähty yhtäläisyyksiä Waltarin myöhempien näytelmien huijarihahmoihin.


title: Ihmeellinen Joosef

text: "Ihmeellinen Joosef" ilmestyi 1938 WSOY:n 10 markan sarjassa numerolla 125. Kirjoittajaksi merkittiin anagrammi "M. Ritvala". Waltari sovitti kirjan samana vuonna myös näytelmäksi. Kirja on käännetty viroksi ja tšekiksi.


title: Ihmeellinen Joosef

text: Romaanin kertojana on ”neiti ylioppilas” Karin Lauraeus, rikkaan perheen toimeton tytär. Hänellä ei ole juuri muuta tehtävää kuin seurustella ystäviensä kanssa, puhua tyhjänpäiväisyyksiä ja istuskella kahviloissa. Hän tutustuu kuitenkin sattumalta maisteri Joosef Huttuseen, joka on köyhä, epäsovinnainen tiedemiehenalku. Joosefilla on omaperäisiä ideoita, eikä hän välitä rahasta tai yleensäkään käytännön asioista. Hän on siis Karinin pinnallisten ystävien täydellinen vastakohta.


title: Ihmeellinen Joosef

text: Karinin pikkuveljen Toivon pitää lukea kesälomalla ehtoihin, mistä Karin saa ajatuksen, että hänen perheensä voisi palkata Joosefin yksityisopettajaksi kesähuvilalle. Joosef onnistuukin tehtävässä erinomaisesti: hän voittaa puolelleen Karinin epäluuloisen äidin luottamuksen, saa Toivon opiskelemaan ahkerasti ja organisoi kylän pahatapaisille pikkupojille urheilukilpailuja. Hän myös puolustaa Karinia tappelussa ja saa puukoniskun takapuoleensa.


title: Ihmeellinen Joosef

text:
Vaikka Joosef yrittääkin aluksi vastustella ja vedota heikkoon taloudelliseen asemaansa, hän ja Karin päättävät mennä kihloihin.
Tarinan lopussa Joosef on päättänyt hankkia rahaa esiintymällä ennustajana. Karin kertoo hänelle, että hirviömäinen Ulla-täti on saanut hänen äitinsä suostumaan avioliittoon, ja Joosef lupaa kysyä Karinin isältä tämän tyttären kättä.


title: Ihmeellinen Joosef

text: "Ihmeellinen Joosef" on saanut alaotsikokseen ”vakava ajanvieteromaani”. Hannu Marttilan mukaan romaani on toisaalta aikaansa nähden moderni, mutta pitää samalla yllä perinteisiä arvoja ja asenteita esimerkiksi naisen aseman suhteen. Lauraeuksen perheen henkilöhahmot – hallitseva nousukasmainen vaimo, tossun alle alistettu miljonäärimies, vallaton ylioppilastytär ja laiska koulupoika – ovat viihdekirjallisuudessa tavallisia. Ainoastaan Joosefin hahmo on epätavallinen, sillä hän ei paljastukaan tarinan lopussa valepukuiseksi kreiviksi tai miljoonaperijäksi, vaan hän on aito seikkailija. Marttila pitää loppuratkaisua ”häikäisevänä ja liikuttavana”.


title: Ihmeellinen Joosef

text: Panu Rajala on kiinnittänyt huomiota siihen, että "Ihmeellinen Joosef" on ensimmäinen kerta, kun Waltari käyttää naista kertojana. Hän vertaa Karinin hahmoa "Suuren illusionin" ja "Appelsiininsiemenen" naispäähenkilöihin ja myös Hilja Valtosen itsenäisiin naishahmoihin, ja tarinassa on hänen mielestään Wodehousen tyyppistä ilottelua. Hän kuvailee kirjaa ”elegantiksi satiiriksi”. Marttila vertaa Karinin vanhempia Vihtoriin ja Klaaraan, tuon ajan suosittuun sarjakuvaan. Hän toteaa, ettei kirja ole tietenkään mestariteos, mutta ”Waltaria kannattaa aina lukea”. Jani Saxellin mukaan kirja on optimistinen, ”romanttis-viihteellinen seikkailu”.


title: Ihmeellinen Joosef

text:
Waltari sovitti romaaninsa näytelmäksi syksyllä 1938. Näytelmässä tapahtumat on keskitetty kahteen paikkaan, Lauraeuksen olohuoneeseen ja kesähuvilan kuistille, joten Joosefin köyhät kotiolot eivät tule näytelmässä esille ja hänen toimintansa huvilallakin kerrotaan vain repliikeissä. Päähenkilön nimi on muutettu Karinista Kaarinaksi, ja näytelmään on lisätty väärinkäsitysjuoni, jossa Kaarina sekoittaa perheen palvelijan puheet sulhaskandidaatista Joosefiin, vaikka todellisuudessa kyse on autonkuljettaja Anderssonista.
"Ihmeellinen Joosef" sai kantaesityksensä 15. helmikuuta 1939 Tampereen Teatterissa, jossa sen ohjasi Arvi Kivimaa. Joosefia esitti Oiva Sala ja Kaarinaa Irma Seikkula. Esitys sai huonot arvostelut, ja se haukuttiin suorasanaisesti Kansan Lehdessä. Edvin Laineen mukaan Waltari oli kuitenkin suhtautunut kritiikkiin tyynesti ja todennut: ”Tässä maassa saa jokainen sanoa vapaasti mitä haluaa.” Sen jälkeen näytelmää esitettiin myös Kansallisteatterissa, pääosissa Tauno Palo ja Kyllikki Väre, mutta se sai sielläkin viileän vastaanoton. Kansallisteatterin historian kirjoittaneen Rafael Koskimiehen mukaan teatterin johto oli arvellut näytelmän menestyvän yhtä hyvin kuin "Kuriton sukupolvi", mutta se pettyi odotuksissaan. Näytelmässä oli hyviä hahmoja ja kohtauksia, mutta se ei oikein sopinut näyttämölle ja loppua kohti se kääntyi pinnalliseksi. Rajala arvelee, että Waltari oli innostunut näytelmiensä menestyksestä ja alkanut hutiloida. Näytelmää esitettiin vuosina 1939–1940 seitsemässä eri teatterissa.


title: Ihmeellinen Joosef

text: "Ihmeellisen Joosefin" asetelma on samantapainen kuin Waltarin kahdessa aiemmassa näytelmässä ("Kuriton sukupolvi" ja "Mies rakasti vaimoaan"): porvarillinen perhe, jonka isä on saamaton ja äiti määrätietoinen, mutta pinnallinen. Toisaalta Joosefin tyyppi ennakoi Waltarin 1940-luvun huijarikomedioita ("Gabriel, tule takaisin" ja "Omena putoaa"). Maaria Koskiluoma pitää Joosefia aurinkoisimpana Waltarin huijarihahmoista. Joosef ei huijaa niinkään omaksi hyödykseen vaan toisten ihmisten hyväksi.


title: Wimbledonin tennisturnaus 2005

text: Wimbledonin tennisturnaus 2005 alkoi 20. kesäkuuta 2005 ja päättyi 3. heinäkuuta. Miesten kaksinpelin voitti sveitsiläinen Roger Federer ja naisten kaksinpelin yhdysvaltalainen Venus Williams.


title: Batman (sarjakuva)

text: Batman on meneillään oleva DC Comicsin kustantama sarjakuvasarja, jossa seikkailee nimensä mukaisesti Batman. Hahmo esiintyi ensi kerran Detective Comics sarjakuvan numerossa 27 toukokuussa 1939. Suosion myötä se sai nimeään kantavan sarjakuvasarjan, jonka julkaiseminen alkoi toukokuussa 1940. Alun perin sarjakuvaa julkaistiin neljä kertaa vuodessa, mutta sittemmin siitä tuli kuukausittain julkaistava sarjakuva. 1950-luvulla lehti ilmestyi kaksi kertaa kuukaudessa. Helmikuussa 2009 sarja saavutti 686 numeron määrän, jonka myötä se laitettiin hetkeksi tauolle kesäkuuhun asti.


title: Batman (sarjakuva)

text: Batmanin tarinat sijoittuvat Gotham Cityyn, jossa vallitsee rikollisuus ja korruptio. Kaupungin asukkaat elävät jatkuvassa pelossa laajan naamiaisasuihin pukeutuneiden rikollisten, rikosjengien ja pikkurikollisten vuoksi. Taistellakseen edellä mainittuja rikollisia vastaan Batman käyttää hyväkseen rikollisten pelkoja. Todellisuudessa Batman on miljonääri hyväntekijä Bruce Wayne, joka 8-vuotiaana oli näkemässä vanhempiensa murhan pimeällä kujalla. Batman käyttää analyyttistä mieltään, huipputekniikkaa ja vempaimia, sekä fyysisiä ominaisuuksiaan, kuten ketteryyttä, kestävyyttä ja voimakkuutta varmistaakseen etteivät Gothamin rikolliset tunne olevansa turvassa.


title: Batman (sarjakuva)

text: Asukkaiden silmissä Batmanin uskotaan olevan enemmän kuin tavallinen ihminen, jonka myötä hänet tunnetaan kaupungin ikonisena urbaanilegendana.


title: Batman (sarjakuva)

text: Ensimmäiset Batmanin tarinat käsikirjoitti Bill Finger Bob Kanen kuvittaessa ne. Fingerin nimeä ei kuitenkaan mainittu sarjakuvissa, joissa Batman kuvattiin kostonhaluisena, joka ei epäröinyt tappaa mikäli hän näki sen tarpeellisena. Tuolloin Batman nähtiin käyttävän kertaalleen asetta pysäyttääkseen ryhmän rikollisia. Jerry Robinsonin luoma Jokeri esiteltiin sarjakuvan ensimmäisessä numerossa psykopaattisena rikollisena, joka tunnettiin käyttämästään erikoismyrkystä, joka tappoi ja turmeli uhrinsa. Esiintymisensä jälkeen hahmosta on tullut tunnetuin Batmanin vihollisista. Robinsonin luoma hahmo sai kuitenkin vuosien ajan useanlaisia versioita kylmäverisestä murhaajasta leikittelevään huiputtajaan. Hopeakaudella 1960-1970-luvulla Jokeri muutettiin psykopaatista murhaajasta psykologisia hyökkäyksiä tekeväksi rikolliseksi, joka käytti huvittavia vempaimia rikoksissaan.


title: Batman (sarjakuva)

text: Perushaasteet joita Batman kohtasi alkutarinoissaan johtui rikollisten pahuudesta, kun taas 1970-luvulla rikollisten motivaatioita katsottiin syvällisemmin. Myös Batman kävi läpi muutoksia, jonka myötä se ei ollut enää yksiselitteinen hahmo vaan koki syviä henkisiä kokemuksia. Nykyisin moderniaikainen Batman on saanut vaikutteita 1970-luvun Dennis O'Neilin ja Neal Adamsin tarinoista, sekä hivenen Frank Millerin kuvaaman hahmon piirteitä.


title: Bill Quackenbush

text: Hubert George "Bill" Quackenbush (2. maaliskuuta 1922 Toronto, Ontario – 12. syyskuuta 1999) oli kanadalainen jääkiekkoilija, joka puolustajan tontillaan palveli niin Boston Bruinsia kuin Detroit Red Wingsiäkin National Hockey Leaguessa. Hänen ammattilaisuransa kesti 14 kautta (1942–56), joista seitsemän ensimmäistä Detroitissa.


title: Bill Quackenbush

text: Bill Quackenbush oli aikanaan poikkeuksellisen hyökkäävä puolustaja. Hän voitti Lady Byng Memorial Trophyn 1949 ja hän oli myös ensimmäinen puolustaja, jolle tämä palkinto myönnettiin. Quackenbush pelasi kauden 1948–49 ilman ensimmäistäkään jäähyä, ja kaiken kaikkiaan rangaistukseton jakso venyi 138 peräkkäisen pelin mittaiseksi ja ulottui kolmelle eri kaudelle. Quackenbush oli kolminkertainen ja kaksinkertainen pelaaja NHL:ssä. Hänet kutsuttiin Hockey Hall of Famen 1976.


title: Bill Quackenbush

text: Päätettyään NHL-uransa Bill Quackenbush siirtyi valmentamaan Princetonin yliopiston joukkueita jääkiekossa.


title: Katariinan kirkko

text: Pyhän Katariinan kirkko voi viitata seuraaviin kirkkoihin:


Suomen alle 19-vuotiaiden jalkapallomaajoukkue edustaa Suomea kansainvälisissä jalkapallon alle 19-vuotiaiden maajoukkuekilpailuissa. Se toimii Suomen Palloliiton alaisuudessa. Joukkueessa ei voi pelata ennen 1. tammikuuta 1996 syntyneitä.


title: Suomen alle 19-vuotiaiden jalkapallomaajoukkue

text: Suomi on osallistunut vuosina 1981–2009 (lukuun ottamatta vuoden 1994 kisoja) kaikkiin EM-karsintoihin. Suomessa järjestettiin vuonna 1982 U19 EM-kisat, jonne se pääsi automaattisesti isäntämaana.


text: Suomessa järjestettiin alle 19-vuotiaiden EM-kilpailut vuonna 2001. Suomen ei tarvinnut Suomi jäi kuitenkin lohkossaan viimeiseksi yhdellä pisteellään. Suomi osallistui myös seuraavan vuoden U19-kisojen karsintoihin, mutta ei päässyt jatkoon lohkokssaan hävittyään Makedonialle ratkaisevassa ottelussa 3–2.


text: Vuoden 2003 U19 EM-kisojen karsinnassa Suomi jäi lohkossaan viimeiseksi yhdellä pistellään. Seuraavien kisojen karsinnat sujuivat paremmin, kun Suomi eteni toiselle kierrokselle, jossa maa ei edennyt pidemmälle jääden sarjassa kolmanneksi. Vuoden 2005 EM-kilpailujen karsinnoissa Suomi jäi karsintalohkossaan kolmanneksi. Yllättävää oli se, että Suomi voitti kisoihin päässeen lohkoykkösen Albanian peräti 7–1. Suomen voiton takuumies oli neljä maalia iskenyt Tomi Petrescu.


text: Vuoden 2006 EM-kilpailujen karsinnoissa Suomi jäi niin ikään kolmanneksi. Vuoden 2007 EM-kilpailujen karsinnoissa Suomi jäi lohkossaan viimeiseksi. Vuonna 2008 Suomi jäi karsintalohkon kolmanneksi. Joukkue oli vuoden 2009 alle 19-vuotiaiden EM-turnauksessa karsinassa ja joukkue jäi toiseksi 12. lohkossa, joten se eteni eliittikierrokselle. Siellä joukkue ei päässyt pitemmälle, kun Serbia eteni jatkoon lopputurnaukseen.


text: Vuoden 2015 aikana joukkueessa pelanneet pelaajat (tilanne 23. helmikuuta).


text: Maalivahdit:


text: Puolustajat:


text: Keskikenttäpelaajat:


text: Hyökkääjät:


title: Judge Death

text: Judge Death ("Tuomari Kuolema") on Judge Dredd -sarjakuvissa esiintyvä kuvitteellinen superrikollinen.


title: Judge Death

text: Judge Death oli alun perin Mega-City 1:n tuomari Sidney De'ath, sadistisen hammaslääkärin poika. Jo alun perin tuomarina toimiessaan rikollisten pidättäminen ja tuomitseminen, useimmiten kuolemaan, tuotti hänelle sadistista mielihyvää. Hän tapasi myöhemmin "Kuoleman sisaret", Phobian ja Nausean, jotka ottivat hänet oppipojakseen ja veivät hänet omaan kotimaailmaansa. Täällä tuomari Sidney De'ath päätteli, että koska kaikki rikokset ovat elävien tekemiä, täytyy elämän itsessään olla rikos.


title: Judge Death

text: Phobian ja Nausean magian avulla tuomari Sidney De'ath muuttui yliluonnolliseksi hirviöksi Judge Deathiksi, joka on ikään kuin vääristymä Mega-City 1:n tuomareista. Hänen sadistisuutensa otti hänet täysin valtaansa ja hänestä tuli psykoottinen massamurhaaja, joka nauttii suunnattomasti tappamisesta. Yhdessä kolmen uuden apurinsa kanssa Judge Death tappoi uuden asuinmaailmansa kaikki 60 miljoonaa asukasta, minkä jälkeen he palasivat Mega-City 1:een jatkaamaan tappamista.


title: Judge Death

text: Vaikka Judge Death on rikollinen massamurhaaja, hän itse kuvittelee toimivansa hyvyyden ja oikeuden puolella, puhdistaen maailman kaikkein suurimmasta rikoksesta - eli kaikesta elämästä. Judge Death ja hänen kolme apuriaan ovat epäkuolleita, eläen normaalisti pelkkinä henkiolentoina. Nämä henkiolennot voivat kuitenkin siirtyä kuolleiden ihmisten ruumiisiin ja muuttua täten fyysisiksi tappokoneiksi. Judge Death käyttää asunaan vääristymää Mega-City 1:n tuomarien univormuista. Hänen kypäränsä visiiri ei ole pleksilasilevy vaan rautainen ristikko. Hänen toisena olkapääkoristeenaan on kotkan sijaan lentolisko, ja toisessa olkapääkoristeessa on metallitankojen sijaan sääriluita.


title: Judge Death

text: Judge Death tappaa ihmisiä mieluiten teräväkynsisillä käsillään, iskien ne uhrin rintakehän läpi, pirstoen uhrin sydämen. Hänen kolme apuriaan ovat:


title: Julius Brauns

text: Julius Brauns (8. tammikuuta 1857 Ludwigslust – 24. helmikuuta 1931 Bergedorf) oli saksalainen pikakirjoitusteoreetikko ja pikakirjoitusjärjestelmän kehittäjä.


title: Julius Brauns

text: Brauns opiskeli Berliinissä Humboldt-yliopistossa ja Greifswaldin yliopistossa filologiaa ja kieliä, ja väitteli filosofian tohtoriksi vuonna 1884. Hän toimi opettajana eri kouluissa Schwerinissä, Hampurissa ja Bergedorfissa, ja vuodesta 1919 Hampurin yliopistossa romaanisten kielten lehtorina.


title: Julius Brauns

text: Brauns opiskeli 1870-luvun alussa Gabelsbergerin ja Stolzen pikakirjoitusjärjestelmät. Hän alkoi tehdä vuonna 1882 pikakirjoitustieteellisiä tutkimuksia ja julkaisi vuonna 1887 kirjoituksen, jossa esitteli kymmenen teesiä koulupikakirjoitukselle asetettavista vaatimuksista. Brauns kehitti myös oman pikakirjoitusjärjestelmän, josta hän julkaisi vuonna 1893 oppikirjan. Hänen veljensä Wilhelm Brauns, joka oli muuttanut Ruotsiin, sovitti järjestelmän ruotsin, norjan, englannin, ranskan ja espanjan kielille.


title: Nationalsozialistisches Kraftfahrkorps

text: Nationalsozialistisches Kraftfahrkorps (suomeksi osapuilleen "Kansallissosialistiset moottoroidut joukot"), joka yleisesti tunnettiin lyhenteellä NSKK, oli Saksan kansallissosialistisen työväenpuolueen puolisotilaallinen alajärjestö. Järjestö toimi vuodesta 1931 vuoteen 1945. Järjestön edeltäjä oli Nationalsozialistisches Automobilkorps, joka perustettiin vuonna 1930. NSKK:ta johti Adolf Hühnlein vuodesta 1934 aina kuolemaansa 1942. Hänen jälkeensä järjestön johtoon nousi Erwin Krauss. Muodollisesti Adolf Hitler oli järjestön korkein johtaja, NSKK toimi suoraan hänen alaisuudessaan.


title: Nationalsozialistisches Kraftfahrkorps

text: NSKK muodostoi alun perin SA:n yhteydessä toimineista moottoroiduista yksiköistä, ja se toimi aluksi organisatorisesti SA:n osana. Vuonna 1934 se irrotettiin SA:n alaisuudesta ja siitä muodostettiin itsenäinen, suoraan Hitlerin alaisuudessa toiminut puolueen järjestö. Tämä toimenpide saattoi hyvinkin estää NSKK:n alasajon, koska vielä samana vuonna SA joutui laajamittaisen puhdistuksen, niin kutsutun pitkien puukkojen yön kohteeksi. Tällöin SA myös menetti entisen vaikutusvaltaisen asemansa.


title: Nationalsozialistisches Kraftfahrkorps

text: NSKK:n pääasiallinen tarkoitus oli harjaannuttaa jäsenistöään moottoroitujen ajoneuvojen käsittelyssä ja huoltamisessa. Järjestö järjesti liikennekoulutusta ja -kursseja sekä jäsenistölleen että laajalle yleisölle. Erityisen tärkeää oli yhteistyö koulujen ja Hitler-Jugendin kanssa, joiden tuella järjestettiin nuorille suunnattuja liikennekursseja ja -valistusta. Jäsenille järjestettiin myös koulutusta moottoriajoneuvojen, ennen muuta autojen ja moottoripyörien huollossa ja korjaamisessa. 1930-luvun puolestavälistä NSKK alkoi myös järjestää tiepäivystystä ja teknistä apua vahinkojen uhreille. NSKK teki siis pitkälti samanlaista työtä kuin suomalainen Autoliitto. Toisaalta NSKK:n toiminnassa oli myös selkeä sotilaallinen aspekti; järjestö pyrki kouluttamaan moottoriajoneuvojen käytön hallitsevia miehiä, jotka sodan syttyessä voitaisiin kutsua armeijan palvelukseen – Saksan armeija Wehrmacht luotti kuljetuksissa vielä pitkälti hevosiin.


title: Nationalsozialistisches Kraftfahrkorps

text: Vaikka NSKK:lla oli kansallissosialistisessa Saksassa virallinen asema, se ei saanut oikeutta järjestää ajo-opetusta tai myöntää ajokortteja. Ajo-opetuksesta vastasivat edelleen autokoulut ja ajokortit myönsivät saksalaiseen tapaan kunnan virkamiehet.


title: Nationalsozialistisches Kraftfahrkorps

text: Jäsenyys NSKK:ssa ei edellyttänyt autonkäsittelytaitoja eikä ajokorttia. Järjestön jäsenistölleen antaman koulutuksen katsottiin korvaavan nämä puutteet. Sitä vastoin jäsenistöltä edellytettiin puhdasta arjalaista verenperimää; juutalaiset ja muut ”alempirotuiset” eivät saaneet liittyä järjestön jäseneksi.


title: Nationalsozialistisches Kraftfahrkorps

text: Toisen maailmansodan sytyttyä vuonna 1939 NSKK:n rooli nousi sodankäynnin kannalta keskeiseksi. Wehrmacht kääntyi kuljetus- ja huoltoasioissa usein NSKK:n puoleen, koska siltä löytyi tarvittavaa asiantuntemusta. Suurin osa NSKK:n jäsenistä kutsuttiin Wehrmachtin palvelukseen ja he palvelivat erilaisissa moottoroiduissa joukoissa ja kuljetustehtävissä. Toisaalta monet miehet, jotka terveydellisistä syistä eivät voineet palvella armeijassa, määrättiin korvaavaan työpalvelukseen NSKK:hon. Holokaustin eli juutalaisten laajamittaisen tuhoamisen käynnistyttyä vuonna 1942 NSKK joutui mukaan järjestelemään juutalaisten kuljetuksia Itä-Euroopan kaupungeista keskitysleireihin.


title: Nationalsozialistisches Kraftfahrkorps

text: Vuonna 1945 NSKK:m toiminta kiellettiin muiden kansallissosialististen järjestöjen tapaan. Nürnbergin sotarikosoikeudenkäynnissä NSKK todettiin ”tuomittavaksi” järjestöksi (vaikkakaan ei ”rikolliseksi”) ja sen kielto vahvistettiin.


title: Harvey Atkin

text: Harvey Atkin (18. joulukuuta 1942 Toronto, Ontario, Kanada – 17. heinäkuuta 2017 Toronto, Ontario, Kanada) oli kanadalainen näyttelijä.


title: Harvey Atkin

text: Atkinin isovanhemmat olivat venäläisiä, uskonnoltaan juutalaisia siirtolaisia. Hän aloitti näyttelemisen jo nuorena liittyessään koulunsa näytelmäkerhoon. Hän teki ensimmäisen elokuvaroolinsa vuonna 1976 ja oli vuonna 1980 ehdolla Parhaan sivuosan esittäjän Genie-palkinnon saajaksi elokuvasta "Meatballs" (1979).


title: Harvey Atkin

text: Vuosina 1982–1988 hän oli mukana poliisisarjassa "Cagney & Lacey", jossa hän esitti konstaapeli Ronald Colemania. 2000-luvulla hän on esiintynyt muun muassa "Kova laki" -sarjoissa tuomari Alan Ridenourina.


title: Harvey Atkin

text: Ääninäyttelijänä hänen tunnetuin työnsä lienee Bowser Koopan rooli kolmessa Nintendon Mario-pelisarjaan perustuvassa piirrossarjassa. Hän oli ensimmäinen näyttelijä, joka on esittänyt kyseistä hahmoa. Hän on myös toiminut mainosäänenä muun muassa Mercedes-Benzin ja Dunkin' Donutsin mainoksissa.


title: Harvey Atkin

text: Atkin kuoli syöpään 74-vuotiaana 17. heinäkuuta 2017.


title: Kauniita kesäpäiviä

text: Kauniita kesäpäiviä on Pirkka-Pekka Peteliuksen esittämä vuonna 1985 levytetty kappale. Kappaleen on säveltänyt Pave Maijanen, ja sanoittanut Jukka Vieno. Kappaleen on sovittanut Pedro Hietanen, joka myös soittaa kappaleessa syntetisaattoria. Janne Louhivuori soittaa akustista kitaraa, Harri Merilahti bassoa ja Hannu "Hande" Lemola rumpuja.


title: Kauniita kesäpäiviä

text: Kappale julkaistiin Peteliuksen samana vuonna ilmestyneellä studioalbumilla "Pimpparauta".


title: Kauniita kesäpäiviä

text: Kappaleesta on esitetty musiikkivideo Yleisradion sketsiviihdesarjassa "Mutapainin ystävät".


title: Kauniita kesäpäiviä

text: Kappaleeseen tehneen Pave Maijasen sävellys on levyn kansipaperin mukaan kaunis ja melodinen. Jukka Vienon sanoitus on kansipaperin mukaan ironinen, ja sisältää mustaa huumoria. Laulun sanat voi tulkita aika lohduttomaksikin kertomukseksi.


title: Kauniita kesäpäiviä

text: Vieno kertoo kirjoittaneensa tarinaa poikkeuksellisen pitkään. Hänen mukaan kappale kuvaa lapsen näkökulmasta sitä, kuinka toisten kesä voi olla toisten talvi. Kyseessä on eräänlainen kaipuu itsenäisyyteen. Lapsella on tunteet ja orastava tahto, mutta hän ei pääse toteuttamaan niitä, koska hän on ja häntä pidetään lapsena ja näin ollen hän ikävästyy ja tylsistyy.


title: Kauniita kesäpäiviä

text: Vieno selventää, että kertosäkeessä esiin nouseva Afrikan tähti kuvaa tekstin tarinassa sekä suomalaislapsen todellisuutta, koska kaikkihan kyseistä peliä pelaavat - että vanhempien eksotiikan kaipuuta, vieraiden maiden kulttuuria ja muita nautinnon aineita.


title: Ööliä läikkyy

text: Ööliä läikkyy (tunnetaan myös nimellä "Ääliö älä lyö, ööliä läikkyy") on Pirkka-Pekka Peteliuksen esittämä vuonna 1985 levytetty kappale. Kappaleen on säveltänyt Jukka Linkola ja sanoittanut Jukka Vieno. Kappaleen sovituksen on tehnyt Pedro Hietanen, joka myös soittaa kappaleessa pianoa. Markku Johansson soittaa kappaleessa trumpettia, Tom Bildo vetopasuunaa, Janne Louhivuori sähkökitaraa, Harri Merilahti bassoa ja Hannu "Hande" Lemola rumpuja.


title: Ööliä läikkyy

text: Kappale julkaistiin Peteliuksen vuonna 1985 ilmestyneellä studioalbumilla "Pimpparauta". Ensimmäisen kerran CD-levyllä kappale julkaistiin Peteliuksen vuonna 2005 ilmestyneellä kokoelma-albumilla "Hyvännäköinen - 36 lemmenlaulua".


title: Ööliä läikkyy

text: Kappaleesta on esitetty Yleisradion sketsiviihdesarjassa "Mutapainin ystävät" musiikkivideo. Musiikkivideossa esiintyvät Peteliuksen lisäksi Ilkka Heiskanen ja Eeva Litmanen. Sarjan kahdeksannessa jaksossa esitetystä musiikkivideosta tuli yksi sarjan suosituimmista musiikkiesityksistä.


title: Ööliä läikkyy

text: Kappale tehtiin alun perin Helsingin kaupunginteatterissa esitettyyn hollantilaiseen Yvonne Keulsin näytelmään "Haavoittunut enkeli".. Vieno kertoo että kappaleesta löytyy "väkivallan vastainen sanoma oluen juonnin puolesta" sekä "institutionaalinen örvellys kontra yksilöllinen örvellys".


title: Ööliä läikkyy

text: Kappaleessa Kyösti-niminen mielenterveyspotilas juoksee yöllä "pöpilän" jääkaapille, ja yrittää ryöstää olutpullon. Yöhoitaja eli "yökkö" Vuokko estää Kyöstin aikeet. Loppujen lopuksi Kyösti onnistuu siinä mihin pyrkikin. Kappaleen sanoituksessa on pyritty käyttämään mahdollisimman paljon y-, ä- ja ö-kirjaimia.


title: Robert Kanigher

text: Robert Kanigher (18. kesäkuuta 1915 – 7. toukokuuta 2002) oli yhdysvaltalainen sarjakuvakäsikirjoittaja, joka muistetaan DC Comicsin sota-aiheisista sarjakuvista, sekä työskentelystään Ihmenaisen parissa yli 20 vuotta. Lisäksi hän yhteisloi sarjakuvahahmot Kersantti Rock, Musta Kanarialintu, hopeakauden Salaman, sekä alkuperäisen Rick Flagin ja El Diablon.


title: Robert Kanigher

text: Kanigher teki myös useita käsikirjoituksia radioon, elokuviin ja näytelmiin.


title: Philip S. Lee

text: Philip S. Lee (), C.M. (s. 1944 Hongkong) on Kanadassa sijaitsevan Manitoban provinssin varakuvernööri. Hän syntyi ja vietti nuoruutensa Hongkongissa, vuonna 1962 hän muutti Kanadaan opiskellakseen University of Manitobassa. Vuosien 1967–1972 välillä Lee toimi Winnipegin kaupungin tutkivana kemistinä, erikoisalanaan vesijohtoveden laadun tarkkailu. Lee meni naimisiin vaimonsa Anitan kanssa 1968 ja heillä on kolme tytärtä: Margaret, Mabel ja Malinda.


title: Philip S. Lee

text: Lee tunnetaan aktiivisena toimijana Winnipegin kiinalaiskulttuurin edistämisessä. Leelle myönnettiin "City of Winnipeg Community Service Award" vuonna 1984. Hän toimi Kanadan monikulttuurisuus neuvostossa vuosina 1984–1988, jossa suorittamasta työstään hän sai Winnipegin kaupungilta tunnustuksen 1990. Kanadan liittovaltion 125. juhlavuonna 1993 hänelle myönnettiin kunniamerkki hänen työstään. Vuosina 1995–1999 hän toimi Winnipegin sinfoniaorkesterin johtajana. Order of Canada nimitti Leen 'Companion' jäsenekseen vuonna 1999. Kanadan pääministeri Stephen Harper nimitti Leen manitoban varakuvernööriksi 19. kesäkuuta 2009, virkaanastumispäivänä 1. heinäkuuta 2009 hänestä tuli provinssin 24. varakuvernööri.


title: MC Puhuva Pää

text: MC Puhuva Pää oli suomalainen elektronista hip hop-sävytteistä musiikkia esittänyt musiikkiprojekti. Projektin ainoaksi jääneen albumin "Kädet ilmaan!" julkaisi levy-yhtiö Magnum Music. Projektin takana oli R. Orreggano -nimellä esiintyvä artisti, joka aiemmin oli ollut mukana musiikkiprojektissa Pizza Enrico.


title: MC Puhuva Pää

text: Puhuva Pää tuli tunnetuksi alun perin 2000-vuosikymmenellä MTV3-kanavan TV-chat-ohjelmissa, jossa se tietokonehahmona toisti ääneen katsojien lähettämiä tekstiviestejä.


title: MC Puhuva Pää

text: Albumin kappaleesta "Kädet ilmaan" tehtiin musiikkivideo, jota esitettiin ajoittain MTV3:n TV-chat-ohjelmissa. Kyseinen kappale julkaistiin myös singlenä.


title: Dmitri Gajev

text: Dmitri Vladimirovitš Gajev (; 21. lokakuuta 1951 Moskova – 27. lokakuuta 2012) oli Moskovan metron johtaja vuosina 1995–2011. Hän erosi jouduttuaan erinäisten väärinkäytössyytteiden kohteeksi. Gajev kuoli Sveitsissä pitkäaikaiseen sairauteen lokakuussa 2012.


title: Augustin Misago

text: Augustin Misago (1943 – 12. maaliskuuta 2012) oli ruandalainen hutu ja Gikongoron katolinen piispa (1992–2012). Hänet vihittiin papiksi 25. kesäkuuta 1971. Hänet pidätettiin 14. huhtikuuta 1994 syytettynä osallistumisesta Ruandan kansanmurhaan. Hän on korkein ruandalainen kirkon työntekijä, jota on syytetty kansanmurhasta. Hänet pidätettiin 1999 kansanmurhan suunnittelun avustamisesta, mutta ruandalainen tuomioistuin on vapauttanut hänet syytteistä. Kansanmurhasta selvinneet ihmiset ja ihmisoikeusjärjestöt ovat arvostelleet häntä vaikenemisesta verilöylyn aikana.


title: Meriankerias

text: Meriankerias ("Conger conger") on suurikokoinen ankeriaskala, joka kuuluu meriankeriaiden heimoon.


title: Meriankerias

text: Meriankeriasta tavataan itäisellä Atlantilla Norjasta (harvoin) ja Islannista (harvoin) Senegaliin ja sen reunamerissä Välimeressä ja Mustassameressä. Lajia tavataan joskus eksyneenä Suomenkin vesillä. Laji on yöaktiivinen; päivisin se piileskelee kivenkokoissa ja hylyissä.


title: Meriankerias

text: Meriankeriasnaaras ja -koiras ovat hyvin erikokoisia; naaras kasvaa noin kaksi kertaa koirasta suuremmaksi sekä pituudeltaan että painoltaan. Naaras voi olla jopa kolmen metrin mittainen ja painaa 110 kg, mutta normaalisti ne jäävät kaksimetrisiksi. Suurin Suomesta saatu meriankerias on noin kahden metrin mittainen.


title: Meriankerias

text: Molemmat sukupuolet ovat samannäköisiä, keho on sinertävänharmaa, kapea ja pitkä. Evät ovat tummanharmaita.


title: Meriankerias

text: Meriankerias syö erilaisia pieniä eläimiä, enimmäkseen kaloja, äyriäisiä ja pääjalkaisia. Saaliinsa se tappaa ja repii palasiksi pyörien nopeasti oman akselinsa ympäri ja poimien sitten palat vedestä. Kalan on myös havaittu käyttävän ravinnokseen haaskoja ja jätteitä ihmisasutusten lähistöllä.


title: Meriankerias

text: Meriankeriaat parittelevat ja kutevat Azorien ja Gibraltarin välillä. Parittelu ja kutu tapahtuu 3 000–4 000 metrin syvyydessä, josta poikaset ajautuvat vähitellen kohti rannikkoa. Naaraskala voi laskea jopa 8 miljoonaa mätimunaa kutuaikana, minkä jälkeen se kuolee. Poikaset ovat sukukypsiä 5–15 vuoden iässä.


title: Meriankerias

text: Meriankeriaan lihaa pidetään kohtalaisen maukkaana. Sitä kalastetaan pitkälläsiimalla, erilaisin pyydyksin ja troolein. Lisäksi sitä urheilukalastetaan. Lähes jokaisella rannikon kalastuskylällä on oma meriankeriaskantansa. Jo antiikin roomalaisilla oli tapana pyydystää meriankeriaita ja lihottaa niitä altaissa. Sitä myydään kaupoissa sekä pakastettuna että tuoreena, ja siitä tehdään monenlaisia ruokia.


title: Peregrine Phillips

text: Peregrine Phillips oli englantilainen etikkakauppias, joka patentoi uuden kontaktimenetelmän tuottaa rikkihappoa vuonna 1831. Prosessissa käytetään platinaa katalyyttinä, ja se on huomattavasti tehokkaampi kuin aiemmin käytetty lyijykammiomenetelmä. Tuohon aikaan rikkihaponkysyntä oli pientä, ja Phillipsin keksintö jäi vähäiselle huomiolle vuosikymmenten ajaksi.


title: Peregrine Phillips

text: Peregrine Phillips valmisti ja myi etikkaa Bristolissa.


title: Paulo Duarte

text: Paulo Duarte (s. 6. huhtikuuta 1969) on portugalilainen jalkapallovalmentaja ja entinen keskikenttäpelaaja. Tammikuusta 2016 lähtien hän on toiminut Burkina Fason jalkapallomaajoukkueen päävalmentajana.


title: Paulo Duarte

text: Duarte aloitti ammattilaisuransa Boavistassa 1988. Hän pelasi koko uransa Portugalissa edustaen pääsarjan keskikastin joukkueita sekä ykkösdivisioonan seuroja. Kaudella 1994/95 hän eteni yhdessä CS Marítimon kanssa Portugalin cupin loppuotteluun.


title: Paulo Duarte

text: 1995 Duarte siirtyi UD Leiriaan, joka putosi pääsarjasta kaudella 1996/97. Paluu tapahtui kuitenkin jo seuraavan kauden päätteeksi ja 1990- ja 2000-lukujen taitteessa Leiria pelasi hienoja kausia sijoittuen liigan ylempään keskikastiin. Duarte toimi noina vuosina Leirian runkopelaajana ja kapteenina. Hän lopetti peliuransa seurassa vuonna 2004.


title: Paulo Duarte

text: Duarte aloitti valmennusuransa UD Leirian apuvalmentajana vuonna 2004. Hän nousi seuran päävalmentajaksi maaliskuussa 2007, kun Domingos Paciência sai potkut tehtävistä. Duarten pesti seurassa jäi kuitenkin lyhyeksi, sillä hän erosi jo marraskuussa 2007 surkeasti alkaneen kauden vuoksi.


title: Paulo Duarte

text: Maaliskuussa 2008 Duarte palasi valmennustehtäviin siirtyen Burkina Fason maajoukkuevalmentajaksi. Duarten johdolla piskuinen maajoukkue suoriutui MM2010-karsinnoissa hyvin ja taisteli tosissaan kisapaikasta samassa lohkossa mm. Norsunluurannikon kanssa. Lopulta kisapaikka jäi kuitenkin haaveeksi.


title: Paulo Duarte

text: Kesäkuun alussa 2009 Duarte allekirjoitti kaksivuotisen sopimuksen Ranskan pääsarjassa pelaavan Le Mansin kanssa. Hän jatkaa myös Burkina Fason maajoukkuevalmentajana. Duarten urakka Le Mansin peräsimessä ei alkanut ruusuisesti ja joukkue vajosi syyskaudella Liguen häntäpäähän. Lopulta seura purki Duarten sopimuksen joulukuussa 2009. Lopullinen niitti oli 2–1 tappio Montpellier’lle ja Le Mansin putoaminen toiseksi viimeiseksi. Taustalla oli myös Duarten maajoukkuevalmentajan tehtävät, jotka olisivat pitäneet hänet sivussa valmennuksesta tammikuussa Afrikan mestaruuskisojen ajan.


title: Paulo Duarte

text: Afrikan mestaruuskisoissa 2010 Duarte luotsasi Burkina Fason yllättävään tasapeliin Norsunluurannikon kanssa, mutta tappio Ghanalle tiesi putoamista tynkälohkosta, josta Togo oli suljettu pois. Putoamisesta huolimatta Duarte jatkoi päävalmentajana ja luotsasi Burkina Fason myös Afrikan-mestaruuskisoihin 2012. Alkulohko sujui jälleen kehnosti ja maan hävittyä kaikki ottelunsa Duarte sai potkut tehtävistään.


title: Paulo Duarte

text: Huhtikuun lopussa 2012 Duartesta tuli Gabonin maajoukkueen uusi päävalmentaja. Maa ei selvinnyt Duarten johdolla Afrikan mestaruuskisoihin 2013 eikä MM-kisoihin 2014. Heikkojen tulosten myötä Duarte joutui jättämään paikkansa syyskuussa 2013.


title: Paulo Duarte

text: Huhtikuussa 2015 Duarte palasi valmennustehtäviin tunisialaisen CS Sfaxienin peräsimessä. Hänen pestinsä päättyi kuitenkin potkuihin jo heinäkuussa 2015.


title: Paulo Duarte

text: Tammikuussa 2016 Duarte palasi Burkina Fason maajoukkuevalmentajaksi. Portugalilaisen johdolla Burkina Faso eteni Afrikan mestaruuskisoissa pronssiotteluun, jossa se voitti Ghanan 1–0. Mitali oli Burkina Fason historian toinen Afrikan mestaruuskisoissa.


title: Ranskan naisten koripallomaajoukkue

text: Ranskan naisten koripallomaajoukkue edustaa Ranskaa koripallon naisten maajoukkuekilpailuissa. Sitä hallinnoi Ranskan koripalloliitto.


title: Ranskan naisten koripallomaajoukkue

text: Ranska sai pronssia ensimmäisissä naisten MM-kilpailuissa Chilessä 1953 sijoituttuaan kuuden joukkueen loppusarjassa Yhdysvaltojen ja Chilen jälkeen kolmanneksi. Se on edelleen joukkueen ainoa MM-mitali.


title: Ranskan naisten koripallomaajoukkue

text: Olympialaisissa Ranskan joukkue on esiintynyt kolme kertaa. Sydneyssä 2000 se hävisi puolivälieräottelussa Etelä-Korealle. Lontoossa 2012 Ranska saavutti hopeaa hävittyään loppuottelussa Yhdysvalloille 50–86. Rio de Janeirossa 2016 Ranska hävisi pronssiottelussa Serbialle 63–70 ja sijoittui neljänneksi.


title: Ranskan naisten koripallomaajoukkue

text: Ranska saavutti ensimmäisen EM-mitalinsa Alankomaiden kisoissa 1970. Se voitti välierässä Bulgarian pistein 69–64, mutta hävisi loppuottelussa Neuvostoliitolle 33–94. Italian kisoissa 1993 Ranska sai hopeaa: voitettuaan välierässä Italian 56–54 se hävisi loppuottelussa Espanjalle 53–63. Puolassa 1999 Ranska kukisti välieräottelussa Slovakian 66–39, mutta hävisi loppuottelussa Puolalle 56–59.


title: Ranskan naisten koripallomaajoukkue

text: Ranska voitti ensimmäisen Euroopan-mestaruutensa kotikisoissaan 2001. Se kukisti välierässä Liettuan 74–55 ja Le Mansissa pelatussa loppuottelussa Venäjän 73–68. Ranska voitti Euroopan-mestaruuden myös Latviassa 2009. Kukistettuaan välierässä Valko-Venäjän 64–56 se voitti Riiassa pelatussa loppuottelussa Venäjän 57–53. Puolan kisoissa 2011 Ranska sijoittui kolmanneksi voitettuaan pronssiottelussa Tšekin 63–56.


title: Ranskan naisten koripallomaajoukkue

text:
Kolmissa viimeisissä EM-kilpailuissa Ranska on saavuttanut hopeaa. Vuoden 2013 kotikisoissaan se hävisi loppuottelussa Espanjalle 69–70. Unkarissa ja Romaniassa käydyissä vuoden 2015 EM-kisoissa Ranska hävisi loppuottelussa Serbialle 68–76. Tšekin EM-kisoissa 2017 loppuottelussa oli vastassa Espanja ja tappiolukemat olivat 55–71.
Ranskan naisten maajoukkue EM-kisoissa 2013.


title: Urheilupsykologia

text: Urheilupsykologia on psykologiatieteen erityisala, jonka tavoitteena on parantaa urheilijan tai joukkueen suorituskykyä ja sitä kautta lisätä menestystä. Urheilupsykologian avulla urheilusuorituksesta pyritään löytämään avainalueita, joihin harjoitus on tehokkainta kohdistaa. Myös suoritusta haittaavia tekijöitä niin harjoitus- kuin kilpailutoiminnastakin pyritään löytämään.


title: Urheilupsykologia

text: Urheilupsykologiaan läheisesti liittyvässä liikuntapsykologiassa pyritään lisäämään liikkujan hyvinvointia. Liikuntapsykologian tavoitteena on ymmärtää liikkuvia ihmisiä ja auttaa heitä tyytyväisyyteen, hyvinvointiin ja kehittymiseen liikunnan avulla. Ilmiötasolla ollaan kiinnostuneita siitä, mitä urheilijassa tai liikunnan harrastajassa tapahtuu, kun hän kilpailee tai harrastaa liikuntaa. Liikuntapsykologiassa pyritään myös vastaamaan kysymyksiin siitä, miksi ihminen liikkuu tai ei liiku, tai miksi hän liikkuu liiallisesti.


title: Urheilupsykologia

text: Urheilupsykologia on nuori tieteenala. Se hyödyntää psykologiaa, liikuntatiedettä, kasvatustiedettä, yhteiskuntatiedettä sekä kokemustietoa, jota on saatu urheilijoiden ja liikunnan harrastajien kanssa toimimisesta.


title: Urheilupsykologia

text: Urheilupsykologista ja liikuntapsykologista tietämystä voidaan hyödyntää yksilö- ja ryhmävalmennuksessa, liikuntataitojen oppimisessa, urasuunnittelussa, koululiikunnassa, harjoitusohjelmien suunnittelussa sekä urheilutomintaan liittyvissä johtamisen ja organisaatioiden kehittämisen kysymyksissä. Urheilijoiden ja liikunnanharrastajien lisäksi urheilupsykologista tietoa käyttävät myös monet organisaatiot ja ammattiryhmät.


title: Urheilupsykologia

text: Urheilupsykologian asiantuntijat auttavat urheilijaa kehittymään ja kehittämään omia psyykkisiä taitojaan niin urheilussa kuin urheilun ulkopuolisessa elämässäkin, jotta hän saavuttaisi tavoitteensa. Urheilijaa pyritään auttamaan myös ongelma- ja kriisitilanteissa. Urheilupsykologit tukevat urheilujoukkueiden joukkuehenkeä ja jäsenten keskinäistä tukea sekä vahvistavat joukkueen tehokasta ja tavoitteidenmukaista toimintaa. Valmentajia tuetaan heidän työssään urheilijoiden kokonaisvaltaisessa valmennuksessa, ja samalla tuetaan heidän omaa psyykkistä kehitystään ja jaksamistaan. Heille myös tuodaan uutta tietoa psyykkisistä ilmiöistä ja psyykkisten taitojen kehittämisestä. Tietämystä urheilupsykologiasta levitetään myös lajiliitoille, seuroille, tiedeyhteisölle, oppilaitoksille, suurelle yleisölle ja poliittisille päättäjille. Liikuntaryhmiä, työpaikkaliikkujia ja kuntoutujia urheilupsykologi auttaa edistämällä ja innostamalla näiden liikuntaa psyykkistä hyvinvointia painottamalla.


title: Urheilupsykologia

text: Suomessa urheilupsykologista toimintaa järjestää ja koordinoi Suomen Urheilupsykologinen yhdistys (SUPY ry). Yhdistyksen tavoitteena on vahvistaa urheilupsykologista tietämystä, lisätä kiinnostusta psyykkisen valmennuksen mahdollisuuksiin sekä toimia osaajien verkostona. SUPY järjestää asiantuntijaseminaareja ja koulutustilaisuuksia, julkaisee "Valmentaja"-lehteä sekä ylläpitää luetteloa urheilupsykologian palveluja tarjoavista jäsenistään.


title: Urheilupsykologia

text: Suomessa urheilupsykologina voi toimia ainoastaan laillistettu psykologi, jolla on riittävät tiedot ja taidot toimia urheilun parissa. Urheilupsykologeja sitoo psykologiliiton eettiset suositukset. Urheilupsykologian kentällä toimii myös eri koulutuksen saaneita psyykkisiä valmentajia tai psyykkareita. Heitä varten Suomen Urheilupsykologinen yhdistys on laatinut ammattieettiset suositukset ohjeeksi ja apuvälineeksi kaikille urheilupsykologian asiantuntijan roolissa tai psyykkisen valmennuksen parissa joko ammatikseen tai harrastuksenomaisesti toimiville.


title: British Formula Renault

text: British Formula Renault tai Formula Renault UK, FR 2.0 UK oli Isossa-Britanniassa ajettava autourheilusarja.


title: British Formula Renault

text: Formula Renault 2.0 -luokassa ajettiin Isossa-Britanniassa kahta sarjaa. Formula Renault UK oli Renault Sportin virallinen sarja, jonka lisäksi British Automobile Racing Club järjesti omaa BARC Formula Renault -sarjaansa. BARC:n klubisarjassa autojen tehoa oli rajattu ja siihen pystyi osallistua myös nykyistä mallia vanhemmilla Formula Renault -autoilla.


title: British Formula Renault

text: Formula Renault UK:n lisäksi samalla kalustolla ajettiin vuosittain syystalvella Formula Renault UK -talvisarja.


title: British Formula Renault

text: Kimi Räikkönen voitti sarjan mestaruuden vuonna 2000 ja Heikki Kovalainen oli sarjan neljäs vuonna 2001. Vuosi 2011 jäi sarjan viimeiseksi.


title: World Series by Renault

text: Renault Sport Series (tunnettiin ennen nimillä World Series by Renault ja World Series by Nissan) on autourheilusarja, johon kuuluvat nykyisin Eurocup Formula Renault 2.0 ja Renault Sport Trophy. Aiemmin mukana ovat olleet Formula Renault 3.5 vuosina 2005–2015, Eurocup Mégane Trophy joka oli mukana vuosina 2005–2013, sekä Eurocup Clio joka toimi vuodet 2011–2014. Vuonna 2015 Renault Sport ilmoitti lakkauttavansa Formula Renault 3.5 -sarjan kauden 2015 päätteeksi. Sarjaa ajettiin vuosina 2016 ja 2017 nimellä Formula 3.5 V8, minkä jälkeen sarja lakkautettiin lopullisesti.


title: World Series by Renault

text: Monet nykyiset Formula 1 -kuskit ovat ajaneet sarjassa. Heitä ovat muun muassa Fernando Alonso, Heikki Kovalainen, Robert Kubica, Sebastian Vettel, Daniel Ricciardo, Jean-Éric Vergne, Kevin Magnussen ja Carlos Sainz Jr..


title: World Series by Renault

text: Kausina 1998–2001 sarjan pääluokassa kilpailtiin kaksilitraisella ja neljäsylinterisellä moottorilla varustetuilla Coloni CN1 -autoilla. Vuonna 2002 otettiin käyttöön Dallaran valmistamat autot ja V6-moottorit. Koneet olivat aluksi kolmelitraisia, mutta kun World Series by Nissan yhdistettiin Formula Renault V6 Eurocupin kanssa World Series by Renault'ksi 2005, otettiin aikaisemmin FRV6-luokan Tatuuseissa käytetty 3,5-litrainen Nissan-moottori uuteen FR3.5-luokkaan. Autona säilyi Nissan-sarjan Dallara T05. Vuonna 2008 luokan kalusto uudistui jälleen, kun se siirtyi Dallara T08-malliin.


title: World Series by Renault

text: Kaudeksi 2012 FR3.5-luokka uudistui jälleen, kun runko vaihtui täysin uuteen Dallara T12 -runkoon ja Zytekin valmistamaan 3,4-litraiseen V8-moottoriin. Tämä oli ensimmäinen kerta, kun sarjassa käytettiin tuotantoautopohjaisen moottorin sijaan aitoa kilpakonetta. Uudet autot pystyivät lähes samoihin kierrosaikoihin GP2:n kanssa.


title: World Series by Renault

text: FR3.5-kisoja ajettiin myös World Series by Renault -sarjan ulkopuolella, muun muassa Formula 1:sten Monacon GP:n yhteydessä.


title: Nicolas Lapierre

text: Nicolas Lapierre (s. 2. huhtikuuta 1984 Ranska) on ranskalainen autourheilija. Nykyään hän ajaa FIA World Endurance Championship ja European Le Mans Series -sarjoissa. Lapierre voitti A1 Grand Prix -sarjan mestaruuden kaudella 2005–2006 yhdessä Alexandre Préman kanssa.


title: Nicolas Lapierre

text: Kaudella 2005 Lapierre ajoi Arden International -tallissa Heikki Kovalaisen tallikaverina. Hänen parhaaksi sijoituksekseen jäi Ranskan GP:n lauantain kilpailussa ajama kolmas sija. Kaudella 2006 Lapierre jatkoi Ardenilla, jolloin hän saavutti yhden kakkosijan Euroopan kilpailusta ja kaksi kolmossijaa Valencian ja San Marinon kilpailuista. Monacon GP:n lähtökolarissa Lapierre loukkasi kaksi selkänikamaansa, jonka vuoksi häneltä jäi Britannian ja Ranskan kilpailut väliin. Kaudelle 2007 Lapierre siirtyi DAMSille. Lapierre voitti Bahrainin ja Belgian kilpailut.


title: Nicolas Lapierre

text: Vuodesta 2012 lähtien Lapierre on kilpaillut Toyotalla FIA World Endurance Championship -kestävyysautosarjassa LMP1 -luokassa. Kaudella 2015 hän siirtyi ajamaan kyseistä sarjaa KC Motorgroup talliin. Samana vuonna hän kilpaili World Touring Car Championship -sarjassa.


title: Navi Rawat

text: Navi Rawat (s. 5. kesäkuuta 1977, Malibu, Kalifornia) on yhdysvaltalainen näyttelijä. Hänen isänsä on intialainen ja äitinsä saksalainen.


title: Navi Rawat

text: Navi tunnetaan parhaiten rooleistaan Thereza Diazina "O.C:ssa" sekä Amita Ramanujana "Num3roissa". Lisäksi hän on näytellyt muun muassa 24:ssä Melanieta.


title: Navi Rawat

text: Rawat on naimisissa Brawley Nolten kanssa, joka on näyttelijä Nick Nolten poika.


title: Alternative Press

text: Alternative Press on yhdysvaltalainen punk- ja rockpainottenen kuukausittain ilmestyvä aikakauslehti. Lehden perusti Mike Shea kesäkuussa 1985, jolloin se oli vain pienimuotoinen fanzine. Lehden julkaisija on Alternative Press Magazine, Inc.


title: Alternative Press

text: "Alternative Press" sisältää yhtyeiden haastatteluja, valokuvia ja tietoa tulevista julkaisuista sekä musiikkilistoja.


title: Jan Baptist van Helmont

text: Jan Baptist van Helmont (12. tammikuuta 1579 Bryssel – 30. joulukuuta 1644 Vilvorde ) oli uuden ajan alussa vaikuttanut flaamilainen kemisti, fysiologi ja lääkäri. Van Helmont tunnetaan myös nimillä Jean-Baptiste van Helmont, Johannes Baptista van Helmont, Johann Baptista von Helmont ja Joan Baptista van Helmont. Van Helmontia pidetään kaasujen kemian tutkimuksen pioneerina ja hän myös toi kaasua tarkoittavan sanan "gas" tieteen käyttöön. Hän edisti myös alkemian kehittymistä modernimman kemian suuntaan.


title: Jan Baptist van Helmont

text: Jan Baptist van Helmont syntyi 12. tammikuuta 1579 Brysselissä. Hänen vanhempansa olivat Christiaen van Helmont ja Maria Stassaert. Perheeseen kuului Jan Baptist van Helmontin lisäksi kolme vanhempaa siskoa ja kaksi vanhempaa veljeä. Hänen isänsä oli virkamies ja äitinsä kuului maineikkaaseen belgialaiseen sukuun.


title: Jan Baptist van Helmont

text: Van Helmontin opiskelu Leuvenin yliopistossa oli sekavaa. Hän opiskeli aluksi filosofiaa ja myöhemmin muun muassa maantietoa ja oikeustiedettä pääopintojensa algebran, logiikan ja geometrian ohella. Van Helmont ei valmistunut niistä, koska katsoi ettei ollut oppinut mitään. Tämän jälkeen hän opiskeli jesuiittojen johdolla, mutta ei tuntenut oppineensa mitään heidänkään ohjauksessaan. Tämän jälkeen hän matkusteli Euroopassa käyden muun muassa Italiassa, Espanjassa ja Sveitsissä. Vuonna 1599 Van Helmont palasi Leuveniin ja suoritti tutkinnon lääketieteessä valmistuen vuonna 1609.


title: Jan Baptist van Helmont

text: Vuonna 1609 van Helmont meni naimisiin Marguerite Van Ranstin kanssa, joskaan avioliitosta ei ole löytynyt virallisia todistuksia. Eräiden elämäkertojen mukaan aviopari sai seitsemän lasta, joista kahden mainitaan kuolleen ruttoon, mutta täyttä varmuutta asiasta ei ole. Van Helmontin vaimon perimien rahojen avulla hän pystyi omistautumaan tutkimuksilleen. Van Helmont kuoli 30. joulukuuta 1644, mutta tästäkään ei ole löytynyt virallisia asiakirjoja.


title: Jan Baptist van Helmont

text: Van Helmont oli tietyllä tapaa edeltäjänsä Paracelsuksen kaltainen, alkemisti ja mystikko. Hänen työnsä auttoi alkemiaa kehittymään modernimman kemian suuntaan. Vaikka hän uskoi magiaan ja alkemiaan ja väitti onnistuneensa transmutaatiossa, hänen ideansa olivat huomattavasti kehittyneempiä ja selkeämpiä kuin Paracelsuksen. Van Helmontin näkemyksen mukaan maailma koostuu kahdesta elementistä, vedestä ja ilmasta. Näistä kahdesta peruselementistä neste muodosti aineen ja antoi sille massan, kun taas ilmalla ei ollut ominaisuutta muuntua aineeksi. Tähän hän päätyi kokeellaan pajun kasvamisesta. Hän punnitsi maata, laittoi sen suureen savesta tehtyyn astiaan ja kasteli sen. Tämän jälkeen hän istutti punnitsemansa pajun taimen astiaan. Viiden vuoden ajan Van Helmont kasteli pensasta ainoastaan tislatulla vedellä. Kun viisi vuotta oli kulunut, Van Helmont kaivoi pajun irti ja punnitsi sen uudelleen. Hän punnitsi myös maan, jossa paju oli kasvanut. Pajun massa oli lisääntynyt enemmän kuin maan massa oli vähentynyt, ja tästä Van Helmont päätteli pajun koostuvan vedestä. Todellisuudessa massan lisäys kuitenkin johtui suurelta osin hiilestä, jota kasvi sai ilman hiilidioksidista, mutta tätä Helmont ei tiennyt, vaikka hän itse ensimmäisenä tutkikin myuös tämän kaasun ominaisuuksia.


title: Jan Baptist van Helmont

text: Van Helmont tutki puun polttoa suljetuissa astioissa ja huomasi, että astiaan oli kerääntynyt kaasua, joka oli erilaista kuin ympäröivä ilma. Hän antoi ”villeiksi hengiksi” (”spiritus sylvestris”) kutsumalleen aineelle nimen "gas", josta on peräisin myös suomen sana kaasu. Tämän aineen massa oli yhtä suuri kuin puun massan häviö polttamisen aikana. Van Helmont huomasi myös, että viinien valmistuksessa viinirypäleiden käyttämisestä syntyi samaa kaasua kuin poltettaessa puuta ja kivihiiltä. Tälle kaasulle hän antoi nimen "gas sylvestre" ("metsäkaasu"), mutta nykyään se tunnetaan nimellä hiilidioksidi.


title: Jan Baptist van Helmont

text: Muita Helmontin tutkimia kaasuja olivat "punainen kaasu" (typpioksidi, jota syntyi "aqua fortiksen" (typpihapon reagoidessa hopean kanssa, sekä palava kaasu "gas pinque", jota syntyi kuivaa orgaanista ainetta tislattaessa ja joka ilmeisesti oli vedyn, metaanin ja hiilimonoksidin seos.


title: Jan Baptist van Helmont

text: Van Helmont oli ensimmäisiä, jotka käyttivät kemiallisissa tutkimuksissa kvantitatiivisia menetelmiä. Hän käytti tutkimuksissaan apunaan heiluria ajan mittaamiseen, vaakaa punnitsemiseen ja lämpömittaria. Van Helmont kirjasi tutkimustuloksensa järjestelmällisesti ylös ja oli erityisen tarkka kokeiden toistettavuuden suhteen. Tutkimuksillaan hän muun muassa osoitti aineen häviämättömyyden kemiallisissa reaktioissa. Kaasujen lisäksi van Helmont tutki happojen ja metallien reaktioita ja huomasi, että happoon liuenneen metallin voi saada myös takaisin.


title: Jan Baptist van Helmont

text: Vaikka Van Helmont oli valmistunut lääkäriksi, hän toimi siinä työssä vain hetken aikaa. Hän ei halunnut omien sanojensa mukaan hyötyä muiden kärsimyksestä. Myöhemminkin hän kuitenkin hoiti ihmisiä, mutta ilmaiseksi. Hän suositteli myös monien kivennäisaineiden käyttöä tautien parantamiseen.


title: Jan Baptist van Helmont

text: Van Helmont tutki myös ihmisen biologiaa ja erityisesti ruuansulatusta, hän arveli että hapoilla on osuus siinä prosessissa. Van Helmont arveli ruuansulamisen olevan samankaltainen tapahtuma käymisen kanssa. Hän yritti myös selvittää virtsakivien koostumuksen ja miten ne muodostuvat elimistöön.. Hän ei koskaan saanut suoritettua ruuansulatusta koskevia tutkimuksiaan loppuun, vaan niitä jatkoi hänen oppilaanaan ollut Franciscus Sylvius.


title: Jan Baptist van Helmont

text: Van Helmont oli harras katolinen, mutta ei välttynyt hankaluuksilta kirkon kanssa. Vuonna 1625 Espanjan inkvisitio tuomitsi hänet vääräoppisuudesta, röyhkeydestä ja yhteyksistä luterilaisiin ja kalvinisteihin. Seuraavana vuonna hänen teoksensa "De magnetica vulnerum curatione" takavarikoitiin. Hänet tuomittiin Paracelsuksen opeissa pitäytymisestä. Niiden vuoksi hänet määrättiin kotiarestiin vuonna 1634 ja aresti päättyi vuonna 1636. Kirkon vastatoimet van Helmontia vastaan päättyivät vuonna 1642.


title: Jan Baptist van Helmont

text: Van Helmontin ensimmäinen julkaisu vuodelta 1621, "De magnetica vulnerum curatione", käsitteli haavojen magneettista parantamista. Kirja herätti laajaa vastustusta niin kirkon kuin akateemikkojenkin parissa Euroopassa. Jesuiitat katsoivat teoksen sisällön olevan uhka itselleen. Muita Van Helmontin julkaisuja olivat "Supplementum de spadanis fontibus" (1624) ja "Opuscula medica inaudita" (1644). Vuonna 1648 julkaistiin postuumisti hänen kirjoittamansa kirja "Ortus medicinae". Sen toimitti hänen poikansa Franciscus Mercurius van Helmont ja se kertoi Jan Baptist van Helmontin tutkimuksista.


title: Jan Baptist van Helmont

text: Vuonna 2003 historioitsija Lisa Jardine väitti löytäneensä kadonneen Robert Hookea esittävän muotokuvan Lontoon Natural History Museumista. Cincinnatin yliopistossa työskentelevä kemian professori William Jensen osoitti yhdessä John Tebon kanssa tämän arvelun vääräksi ja todisti, että muotokuvan henkilö oli Jan Baptist van Helmont.


title: Janusz Gortat

text: Janusz Kazimierz Gortat (s. 5. tammikuuta 1948 Brzozów) on entinen puolalainen nyrkkeilijä ja olympiamitalisti.


title: Janusz Gortat

text: Gortat saavutti Münchenin 1972 olympialaisissa pronssia raskaassa keskisarjassa eli alle 81-kiloisissa. Hän voitti tšekkoslovakialaisen J. Králin pistein 5–0, yhdysvaltalaisen R.N. Russellin pistein 3–2 sekä länsisaksalaisen Rudi Hornigin kehätuomarin keskeytyksellä ensimmäisessä erässä. Välierässään hän hävisi jugoslavialaiselle Mate Parloville pistein 0–5.


title: Janusz Gortat

text: Gortat saavutti Belgradin EM-kilpailuissa 1973 raskaassa keskisarjassa hopeaa. Kultamitalin voitti olympiavoittaja Mate Parlov.


title: Janusz Gortat

text: Montréalin 1976 olympialaisissa Gortat saavutti jälleen pronssia. Hän voitti jugoslavialaisen M. Popovićin pistein 3–2, bulgarialaisen G. Stoimenovin luovutuksella kolmannessa erässä sekä argentiinalaisen Juan Suárezin pistein 4–1. Välierissä hän hävisi yhdysvaltalaiselle Leon Spinksille pistein 0–5.


title: Paweł Skrzecz

text: Paweł Skrzecz (s. 25. elokuuta 1957 Varsova) on entinen puolalainen nyrkkeilijä ja olympiamitalisti.


title: Paweł Skrzecz

text: Skrzecz saavutti neljästä arvokisamitalistaan ensimmäisen Kölnin EM-kilpailuissa 1979: pronssia raskaassa keskisarjassa eli alle 81-kiloisissa. Moskovan 1980 olympialaisissa hän saavutti raskaassa keskisarjassa hopeaa. Hän sai algerialaisesta M. Bouchichesta luovutusvoiton sekä voitti romanialaisen Georgica Donicin pistein 4–1 ja kuubalaisen Ricardo Rojasin pistein 3–2. Loppuottelussa hän hävisi jugoslavialaiselle Slobodan Kačarille pistein 1–4.


title: Paweł Skrzecz

text: Münchenin MM-kilpailuissa 1982 Skrzecz saavutti raskaassa keskisarjassa hopeaa. Kultaa voitti kuubalainen Pablo Romero. Varnan EM-kilpailuissa 1983 hän saavutti hopeaa hävittyään loppuottelussa neuvostoliittolaiselle Viktor Kohanovskille. Los Angelesin 1984 olympialaisiin hän ei voinut osallistua itäblokin maiden boikotoinnin vuoksi.


title: Paweł Skrzecz

text: Paweł Skrzeczin kaksosveli Grzegorz Skrzecz on myös nyrkkeilyn arvokisamitalisti.


title: Grzegorz Skrzecz

text: Grzegorz Skrzecz (s. 25. elokuuta 1957 Varsova) on entinen puolalainen nyrkkeilijä.


title: Grzegorz Skrzecz

text: Skrzecz sijoittui Moskovan 1980 olympialaisten raskaassa sarjassa eli yli 81-kiloisissa sijoille 5–8. Hän voitti tansanialaisen W. Isanguran kehätuomarin keskeytyksellä ensimmäisessä erässä mutta hävisi puolivälierissä hallitsevalle olympiavoittajalle, Kuuban Teófilo Stevensonille tyrmäyksellä kolmannessa erässä.


title: Grzegorz Skrzecz

text: Münchenin MM-kilpailuissa 1982 Skrzecz saavutti raskaassa sarjassa eli alle 91-kiloisissa pronssia. Myös Varnan EM-kilpailuissa 1983 hän saavutti raskaassa sarjassa pronssia. Los Angelesin 1984 olympialaisiin hän ei voinut osallistua itäblokin maiden boikotoinnin vuoksi.


title: Grzegorz Skrzecz

text: Grzegorz Skrzeczin kaksosveli Paweł Skrzecz on myös nyrkkeilyn arvokisamitalisti.


title: Kymenlaakson vuoden kylä

text: Kymenlaakson vuoden kylä on kunniamaininta, jonka myöntävät aluekehityksestä vastaava Kymenlaakson liitto ja kylien maakunnallinen järjestö Kymenlaakson Kylät ry.


title: Heikki T. Salonen

text: Heikki Teuvo Salonen (27. huhtikuuta 1932 Helsinki – 25. marraskuuta 2018 Espoo) oli suomalainen elinkeinoelämän vaikuttaja. Hän valmistui ekonomiksi 1953 ja suoritti MBA-tutkinnon Yhdysvalloissa 1957. Hän työskenteli uran alussa Valiolla 1954–1965 muun muassa vientitehtävissä, minkä jälkeen hän siirtyi Fazerille markkinointipäälliköksi. Parin vuoden ajan 1969–1971 hän oli Marimekon toimitusjohtaja, minkä jälkeen hän perusti oman yrityksen Inter Consulting Ky:n. Salonen oli Liikkeenjohdon konsultit ry:n hallituksessa 1977–1986, puheenjohtajana vuodesta 1983 lähtien. 1992 hänet nimitettiin yhdistyksen kunniajäseneksi.


title: Anja Garbarek

text: Anja Garbarek (s. 24. heinäkuuta 1970) on norjalainen laulaja-lauluntekijä. Hänen isänsä on kuuluisa tenori/sopraanosaksofonisti ja jazz-muusikko Jan Garbarek. Anjan tarkoituksena ei ollut tehdä mitään musiikkiin liittyvää urallaan, mutta viettäessään nuoruusaikojaan isänsä mukana tämän kiertueilla, hän tykästyi artisteihin kuten Kate Bush, Brian Eno ja Laurie Anderson, joiden kaikkien levyt löytyivät hänen isänsä levykokoelmista. Esiinnyttyään lukion musikaalissa, musikaalin käsikirjoittaja tutustutti Anjan ystäväänsä musiikkialalla. Myöhemmin tämä kyseinen ystävä kiinnitti Anjan levy-yhtiöönsä.


title: Dieter Kottysch

text: Dieter Kottysch (30. kesäkuuta 1943 Gliwice – 9. huhtikuuta 2017 Hampuri) oli saksalainen nyrkkeilijä ja olympiavoittaja.


title: Dieter Kottysch

text: Kottysch osallistui olympialaisiin ensimmäisen kerran Méxicossa 1968 mutta ei vielä menestynyt. Hän voitti välisarjan eli alle 67-kiloisten ensimmäisellä kierroksella suomalaisen Mauri Saarivainion kehätuomarin keskeytyksellä toisessa erässä mutta hävisi toisessa ottelussaan neuvostoliittolaiselle Volodymyr Musalimoville.


title: Dieter Kottysch

text: Münchenin 1972 olympialaisissa Kottysch voitti kultaa kevyessä keskisarjassa eli alle 71-kiloisissa. Hän voitti kolumbialaisen B. Avilan kehätuomarin keskeytyksellä toisessa erässä, kreikkalaisen E. Oikonomakosin pistein 5–0, tunisialaisen Mohamed Majerin pistein 5–0, brittiläisen Alan Minterin pistein 3–2 sekä loppuottelussa puolalaisen Wiesław Rudkowskin pistein 3–2.


title: Basket Livorno

text: Basket Livorno on italialainen koripalloseura Livornosta. Kaupungissa toimii myös kaksi muuta koripalloseuraa: Libertas Livorno ja Pallacanestro Livorno.


title: Basket Livorno

text: Seura perustettiin vuonna 1947. Kaudeksi 2001–2002 seura nousi Serie A:han, mutta putosi kuuden kauden jälkeen LegADuehen.


title: Vjatšeslav Lemešev

text: Vjatšeslav Ivanovitš Lemešev (, s. 3. huhtikuuta 1952 Lykošino – 27. tammikuuta 1996) oli neuvostoliittolainen nyrkkeilijä ja olympiavoittaja.


title: Vjatšeslav Lemešev

text: Lemešev voitti Münchenin 1972 olympialaisissa kultaa keskisarjassa eli alle 75-kiloisissa. Vain yksi hänen viidestä vastustajastaan pysyi kehässä täyden ajan. Hän voitti indonesialaisen W. Gommiesin tyrmäyksellä ensimmäisessä erässä, itäsaksalaisen H-J. Brausken pistein 5–0, turkkilaisen Nazif Kuranin kuten myös yhdysvaltalaisen Marvin Johnsonin kehätuomarin keskeytyksellä toisessa erässä sekä loppuottelussa suomalaisen Reima Virtasen tyrmäyksellä ensimmäisessä erässä ajassa 2.17.


title: Vjatšeslav Lemešev

text: Lemešev voitti keskisarjan Euroopan-mestaruuden Belgradissa 1973 sekä Katowicessa 1975.


title: Ginga Densetsu Weed: Orion

text: Ginga Densetsu Weed: Orion (, ) on Yoshihiro Takahashin tekemä jatko-osa Ginga Densetsu Weed -mangasarjalle, jolla on jatko-osa . Se kertoo Weedin pennuista Orionista, Rigelistä, Siriuksesta ja Bellatrixistä. Manga alkoi 24. heinäkuuta 2009 ja ilmestyi viikoittain Shūkan Manga Goraku -sarjakuvalehdessä. Ensimmäinen pokkari julkaistiin 18. marraskuuta 2009, ja uusi pokkari ilmestyi joka toinen kuukausi. Sarja päättyi keväällä 2014, ja sen pituudeksi tuli 30 pokkaria.


title: Ginga Densetsu Weed: Orion

text: Sarja julkaistaan suomeksi. Ensimmäinen pokkari ilmestyi 10. marraskuuta 2016.


title: Tyrell Biggs

text: Tyrell Biggs (s. 22. joulukuuta 1960 Philadelphia) on entinen yhdysvaltalainen nyrkkeilijä ja olympiavoittaja.


title: Tyrell Biggs

text: Biggs voitti maailmanmestaruuden superraskaassasarjassa eli yli 91-kiloisissa Münchenissä 1982. Hän voitti loppuottelussa italialaisen Francesco Damianin. Vuonna 1983 hän saavutti Pan-Amerikan kisoissa pronssia. Los Angelesin 1984 olympialaisissa hän voitti superraskaassa sarjassa kultaa. Hän voitti puertoricolaisen I. Barrientosin pistein 5–0, kanadalaisen Lennox Lewisin pistein 5–0, jugoslavialaisen Aziz Salihun pistein 5–0 sekä loppuottelussa Francesco Damianin pistein 4–1.


title: Tyrell Biggs

text: Biggs aloitti ammattilaisuransa marraskuussa 1984. Hän ei voittanut ammattilaisten maailmanmestaruutta. Hän hävisi MM-ottelun Mike Tysonille 16. lokakuuta 1987.


title: Nyrkkeily kesäolympialaisissa 1976

text: Montrealin 1976 kesäolympialaisissa käytiin nyrkkeilykilpailut 11 painoluokassa. Menestynein maa oli viisi kultaa voittanut Yhdysvallat. Mitaleille pääsi kaikkiaan 16 maata.


title: Nyrkkeily kesäolympialaisissa 1976

text:
Kevyt välisarja (63,5 kg)
Välisarja (67 kg)
Kevyt keskisarja (71 kg)
Keskisarja (75 kg)
Raskassarja (yli 81 kg)


title: Children of the Korn

text: Children of the Korn on amerikkalaisen Korn-yhtyeen ja rap-artisti Ice Cuben tekemä single, joka julkaistiin radiosoittoon 1999.


title: Onni Parviainen

text: Onni Erkki Parviainen () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan adjutanttina Valkoisen armeijan jääkärijoukoissa.


title: Onni Parviainen

text: Parviaisen vanhemmat olivat kauppias Basilius Parviainen ja Henriikka Jumppanen. Hänet vihittiin avioliittoon vuonna 1919 Lea Katharina Relanderin kanssa. Hän kävi kaksi luokkaa Joensuun suomalaista lyseota. Hän suoritti hyökkäysvaunukurssin Hämeenlinnassa vuonna1922.


title: Onni Parviainen

text: Parviainen työskenteli sähköasentajana Helsingissä ja Pietarissa ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 5. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän suoritti vuosina 1917 – 1918 järjestetyn sotakoulun Libaussa.


title: Onni Parviainen

text: Parviainen astui Suomen armeijan palvelukseen luutnantiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan adjutantiksi 4. Jääkärirykmentin 9. jääkäripataljoonaan. Hän osallistui sisällissodan taisteluihin Viipurissa.


title: Onni Parviainen

text: Parviainen toimi sisällissodan jälkeen Kaartin jääkäripataljoonan adjutanttina, josta hänet komennettiin 23. heinäkuuta 1918 alkaen toimistoupseeriksi Yleisesikunnan järjestelyosastolle. Yleisesikunnasta hänet siirrettiin 11. marraskuuta 1918 alkaen Vuoristoprikaatin polkupyöräkomppanian päälliköksi. Seuraavaksi hänet siirrettiin 29. marraskuuta 1918 alkaen 2. Divisioonan esikuntaan yleisesikuntaupseeriksi ja 22. syyskuuta 1920 alkaen Karjalan kaartin rykmentin 8. komppanian päälliköksi. Armeijasta Parviainen erosi 21. maaliskuuta 1923 ja työskenteli sen jälkeen vuonna 1925 lyhyen ajan Rauman suojeluskunnan paikallispäällikkönä. Hänet on haudattu Raumalle.


title: Falling Away from Me

text:
Falling Away from Me on yhdysvaltalaisyhtye Kornin kappale, joka julkaistiin ensimmäisenä singlenä albumilta "Issues". Kappale julkaistiin radiosoittoon ja myyntiin lokakuussa 1999.
Kappaleen musiikkivideon ohjasi Fred Durst, joka ohjasi myös Kornin edellisen musiikkivideon ”Freak on a Leash”. Video alkaakin edellisen loppuanimaatiosta, josta siirrytään melko synkänpuoleiseen videoon.


title: Proteakasvit

text: Proteakasvit ("Proteaceae") on kukkivien kasvien heimo. Sen jäseniä tavataan luonnonvaraisina lähinnä eteläisellä pallonpuoliskolla, mutta niitä kasvatetaan koristekasveina muuallakin. Heimo oli jakaantunut kahteen taksoniin "Proteoideae" ja "Grevilleoideae" jo silloin kun Gondwana-manner hajosi 140 miljoonaa vuotta sitten. Sukujen "Leucospermum", "Leucadendron" ja "Protea" lajeja käytetään leikkokukkina ja lämpimissä maissa myös puutarhan koristekasveina. Proteakasveihin kuuluu puita ja pensaita, joilla on usein suuret ja värikkäät kukinnot.


title: Proteakasvit

text: Proteakasvien levinneisyysalueisiin kuuluvat Etelä-Afrikka, trooppisen Afrikan vuoret, Madagaskar, trooppinen Aasia, Malaijien saaristo, Australia, Uusi-Kaledonia, Uusi-Seelanti, trooppinen Amerikka ja Chile. Heimossa on useita esimerkkejä Etelä-Amerikan, Etelä-Afrikan, Australian ja Kaakkois-Aasian kasvistoille yhteisistä suvuista, mikä ilmiö selittyy muinaisesta em. Gondwanamantereesta, jolle heimo ehti levitä, ennen mantereen hajoamista. Esimerkiksi suvussa "Gevuina" on kolme lajia, joista yksi kasvaa Chilessä, yksi Uudessa-Guineassa ja yksi Koillis-Australiassa. Useimpien lajien kasvualueilla vallitsee pitkä kuiva kausi, johon niiden rakenne on sopeutunut (kuivakkokasveja eli kserofyyttejä). Heimossa on kuitenkin myös sademetsien puita, kuten 100-lajisessa suvussa "Helicia".


title: Proteakasvit

text: Proteakasvien lehtiasento on vuorottainen, ja lehdet ovat ehyitä tai liuskaisia, nahkeita ja usein karvaisia, korvakkeettomia. Kukat ovat ryhmittyneet tertuiksi, tähkiksi tai mykeröiksi, joiden ympärillä voi olla värikkäitä ylälehtiä. Kukinnossa voi olla jopa lähemmäs tuhat kukkaa (eräät "Banksia"-lajit). Kukissa on tavallisesti sekä heteitä että emiö eli ne ovat kaksineuvoisia. Harvemmin kukat ovat hede- tai emikukkia, ja silloin nämä yksineuvoiset kukat sijaitsevat eri kasviyksilöissä eli kaksikotisesti. Yksittäinen kukka on symmetrialtaan vastakohtainen, sen kehä on 4-liuskainen, liuskojen väleissä on 2-4 suomua. Kehäliuskoihin kiinnittyy neljä hedettä, ja palhot ovat toisinaan kasvaneet yhteen kehän kanssa. Sikiäin on kehänpäällinen, joskus varrellinen (gynofori) ja yhdestä emilehdestä muodostunut. Sikiäimessä on vaihteleva määrä siemenaiheita. Sikiäimen päässä on pitkä ja usein sisäänpäin taipunut vartalo. Kukkien hetiö kehittyy ennen emiötä (aikaishetisyys) ristipölytyksen varmistamiseksi. Kun vartalon kärki aikanaan oikenee, se pölläyttää heteistä siitepölyä, joka tarttuu pölyttäjiin. Kukat ovat hyönteis- tai lintupölytteisiä. Hedelmän tyyppi vaihtelee: se on joko tuppilo, luumarja tai pähkinä. Siemenissä voi olla lenninsiipi, eikä se sisällä siemenvalkuaista eli endospermiä.


title: Proteakasvit

text: Aiemmin proteakasvit jaettiin kahteen alaheimoon, mutta uusimpien molekyylitaksonomisten tutkimusten mukaan alaheimoja on erotettavissa viisi (Angiosperm Phylogeny Website):Proteakasvien heimon systemaattinen asema on pitkään ollut arvoitus, sitä on pidetty aivan erillisenä tai sijoitettu erilaisiin yhteyksiin. Viimeaikaisten molekyylisystemaattisten tutkimusten perusteella sen läheisimpiä sukulaisia ovat plataanikasvit ("Platanaceae") ja lootuskasvit ("Nelumbonaceae"), joiden kanssa heimo muodostaa lahkon "Proteales". Lahko sijoittuu aitokaksisirkkaisten (Eudicotyledoneae) sukupuun tyvelle leinikkimäisten kasvien ("Ranunculales") läheisyyteen.Useita proteakasvisukuja ja -lajeja viljellään koristekasveina. Suomessa niitä voidaan pitää vain huonekasveina, kuten kultasilkkipuuta ("Grevillea robusta"). Sailikkeja ("Hakea") käytetään leikkokasveina. Proteakasveissa on ravintokasvejakin. Niistä kuuluisin on australianpähkinä ("Macadamia integrifolia"), jota viljellään Australiassa ja Havaijilla. Sen ja lajin "Gevuina avellana" siemenet ovat syötäviä. Myös joidenkin proteakasvien puuaines on käyttökelpoista.


title: Tony Hancock

text: Anthony "Tony" John Hancock (12. toukokuuta 1924 Birmingham – 25. kesäkuuta 1968 Australia) oli brittiläinen näyttelijä ja koomikko.


title: Tony Hancock

text: Muissa sarjoissa aikaisemmin esiintynyt Hancock tuli tähdeksi oman radiosarjansa "Hancock's Half-Hour" (1954–1959) ansiosta, jonka televisioversiota BBC esitti 1956–1960. Hän esiintyi myös ITV:llä "The Tony Hancock Show'ssa" 1956–1957.


title: Tony Hancock

text: Tony Hancock teki itsemurhan alkoholilla ja pillereillä 25. kesäkuuta 1968 ollessaan Australiassa tekemässä uutta televisiosarjaa.


title: Alexander Petersson

text: Alexander Petersson (synt. Aleksandrs Pētersons, s. 2. heinäkuuta 1980 Riika, Latvia) on latvialaissyntyinen Islantia edustava käsipalloilija, olympiamitalisti. Vuodesta 2003 lähtien hän on pelannut saksalaisissa seurajoukkueissa.


title: Alexander Petersson

text: Islannin kansalaisuuden vuonna 2004 saanut Alexander pelasi Islannin maajoukkueessa sen voittaessa historiallisen hopeamitalin Pekingin kesäolympialaisissa 2008. Vuoden 2010 EM-kilpailuista Islanti ja Alexander saivat pronssia. Alexander valittiin Islannin Vuoden urheilijaksi 2010. Ruotsin MM-kilpailuissa 2011 hänet valittiin kisojen tähdistökentälliseen oikeaksi takarakentajaksi.


title: Koulukummi

text: Koulukummi on ala-asteella neljäs- tai kuudesluokkalainen tyttö tai poika, joka saa tulevan ekaluokkalaisen kummioppilaakseen. Koulukummin tehtävä on neuvoa häntä koulunkäynnissä. Kummius kestää kuudennelle luokalle, jolloin kuudesluokkalaiset jatkavat yläasteelle ja entiset kummioppilaat saavat vuorostaan omat kummioppilaansa alaluokalta. Koulukummi ja -oppilas osallistuvat yhdessä koulun järjestämille retkille. Joskus voidaan järjestää yhteisiä matematiikan tunteja ja kuvataidetunteja.


title: Tikkala (Korpilahti)

text: Tikkala on kylä Jyväskylässä, entisen Korpilahden kunnan alueella Patajärven ja Muuratjärven välissä. Kylässä asuu noin 250 asukasta. Mökkejä ja saunoja on vakituisia asutuksia enemmän. Kylän kantatalo Tikkala, josta kylä on saanut nimensä, rakennettiin alueelle jo 1500-luvulla. Myöhemmin alueelle syntyi useita maataloja. Kylässä on kauppa ja Tikkalan koulu.


title: Tikkala (Korpilahti)

text: Kylällä on myös vuonna 1956 valmistunut seurantalo Harjula. Harjulaan valmistui laajennusosa vuonna 1998. Tikkalassa on myös urheilukenttä ja kaukalo.


title: Tikkala (Korpilahti)

text: Tikkalan kylä sijaitsee Korpilahdelta Petäjävedelle menevän seututie 607:n ja Tikkalan ja Keljon välisen yhdystie 16607:n risteyksessä. Jyväskylän Liikenteen vuoro 13 kulkee väliä Jyväskylä–Tikkala.


title: Tikkala (Korpilahti)

text: Tikkala valittiin vuonna 2013 Keski-Suomen Vuoden kyläksi.


title: Bjarni Friðriksson

text: Bjarni Friðriksson (s. 29. toukokuuta 1956) on islantilainen judoka ja olympiamitalisti.


title: Bjarni Friðriksson

text: Bjarni voitti olympiapronssia miesten 95 kilogramman sarjassa Los Angelesin kesäolympialaisissa 1984, mikä teki hänestä maansa kaikkien aikojen toisen olympiamitalistin: ennen Bjarnia vain kolmiloikkaaja Vilhjálmur Einarssonin oli onnistunut nousta olympialaisten palkintokorokkeelle. Tämä tapahtui Melbournessa 1956.


title: Rannikkomoottorivene

text: Rannikkomoottoriveneet () olivat brittiläistä valmistetta olevia moottoritorpedoveneitä. Nimitys oli tarkoitettu peitenimeksi koska asetyyppinä vene oli uusi: siihen asti kaikki torpedoveneet olivat huomattavasti suurempia aluksia, vastaten kooltaan lähinnä pienehköä korvettia.


title: Rannikkomoottorivene

text: CMB-veneet osallistuivat varsinkin saksalaisten sukellusveneiden torjuntaan, sillä ""harmaiden susien"" esi-isät tekivät vaarallisuutensa tietäväksi jo ensimmäisen maailmansodan aikana.


title: Rannikkomoottorivene

text: Veneet olivat matalan syväyksen omaavia, suhteellisen raskaasti aseistettuja ja aikakaudellaan erittäin nopeita. Niiden aseistuksena oli useimmiten neljä Lewis-konekivääriä ja yksi torpedoputki. Venettä liikutti Hampdenissa valmistettu Thornycroft V12-bensiinimoottori, jossa oli yksi potkuri. Moottorin teho oli 275 hevosvoimaa, mikä riitti lähes 25 solmun vauhtiin.


title: Rannikkomoottorivene

text: Sodan jälkeen brittien torpedoveneet toimivat myös Itämerellä, missä ne taistelivat bolsevikkeja vastaan.


title: Make Me Bad

text: Make Me Bad on yhdysvaltalaisen Korn-yhtyeen kappale, joka julkaistiin helmikuussa 2000 "Issues"-albumin toisena singlenä. Musiikkivideoksikin tehty kappale erottui edellisestä tuotannosta melkoisesti, sillä se ei ollut synkkä vaan päinvastoin. Inspiraatio musiikkivideoon saatiin "Alien"-elokuvista. Musiikkivideon lopussa kuullaan kappaletta ”Dead”.


title: Pappila (täsmennyssivu)

text: Pappila voi tarkoittaa seuraavia:Pappila esiintyy kylän tai kaupunginosan nimenä useilla paikkakunnilla Suomessa. Näitä ovat muiden muassa:


title: Pappila (täsmennyssivu)

text: Pappila on käytössä myös sukunimenä:


title: Yleisurheilu kesäolympialaisissa 1896 – miesten 1 500 m

text: Miesten 1 500 metrin juoksu kesäolympialaisissa 1896 käytiin 7. huhtikuuta. Kilpailu käytiin yhdessä kahdeksan juoksijan erässä, jota Ranskan Albin Lermusiaux johti lähes koko ajan. Muut kilpailijat kuitenkin saivat hänet kiinni hieman ennen loppua ja jättivät ranskalaisen kolmanneksi. Kilpailun voitti Australian Edwin Flack ja toiseksi sijoittui Yhdysvaltain Arthur Blake.


title: Erik Thompson

text: Erik Thompson (s. 22. heinäkuuta 1959 La Jolla, Kalifornia, Yhdysvallat) on yhdysvaltalainen ääninäyttelijä ja televisiojuontaja. Hän on työskennellyt useille eri televisioyhtiöille 1990-luvulta lähtien ja toiminut kertojana useissa televisiosarjoissa ja muissa ohjelmissa. Tällä hetkellä Thompson toimii muun muassa National Geographic Channelin mainosäänenä ja oli kertojaäänenä Jimilläkin esitetyissä ohjelmissa Uskomattomat videot ja Esihistoriallinen tappeluklubi.


All England Lawn Tennis and Croquet Club (AELTC), tunnetaan myös nimellä All-England Club, on Wimbledoniin, Englantiin sijoittuva yksityinen tennikseen liittyvä jäsenkerho. Se tunnetaan parhaiten Wimbledonin tenniskentistä. Ainoa ruohokentällä pelattava Grand Slam -turnaus toteutetaan siellä.


title: All England Lawn Tennis and Croquet Club

text: Kerholla on yhteensä 375 jäsentä, noin 100 satunnaisesti pelaavaa jäsentä ja lukuisia kunniajäseniä, mukaan lukien Wimbledonin aikaisemmat kaksinpelin voittajat. Yksi syy rajoitettuun jäsenmäärään on se, että jäsenet saavat kukin kaksi lippua vuotuiseen Wimbledonin tennisturnaukseen.


text: Kerhon aktiivitoiminta alkoi vuonna 1877, jolloin järjestettiin ensimmäiset miesten kaksinpelin mestaruusturnaukset.


title: Gardner Fox

text: Gardner Francis Cooper Fox (20. toukokuuta 1911 – 24. joulukuuta 1986) oli yhdysvaltalainen sarjakuvakäsikirjoittaja, joka muistetaan lukuisten DC Comicsin sarjakuvahahmojen luomisesta, kuten Sandman, Salama, Haukkamies, Doctor Fate, Atomi, Zatanna ja Amazo. Lisäksi hän loi DC:n tunnetuimman ryhmän Oikeuden Puolustajat. Sarjakuvien historioitsijat ovat arvioineet Foxin kirjoittaneen yli 4000 sarjakuvaa.


title: Airshow China

text: China International Aviation & Aerospace Exhibition eli Airshow China on vuodesta 1996 lähtien joka toinen vuosi Zhuhaissa järjestetty kiinalainen kansainvälinen ilmailunäyttely.


title: Airshow China

text: Ensimmäinen Airshow China järjestettiin 5.–10. marraskuuta 1996. Näyttelyyn osallistuivat mm.


title: Airshow China

text: Toinen Airshow China järjestettiin 15.–22. marraskuuta 1998. Sen osallistujia olivat mm.


title: Airshow China

text: Kolmas Airshow China pidettiin 6.–12. marraskuuta 2000. Osallistujia olivat mm.


title: Airshow China

text: Neljäs Airshow China järjestettiin 3.–7. marraskuuta 2002. Viides Airshow China järjestettiin 1.–7. marraskuuta 2004. Taikonautti Yang Liwei vieraili näytöksessä." Kuudes Airshow China järjestettiin 31.10.–5.11.2006. Osanottajia oli 30 maasta ja 600 yrityksestä. Seitsemäs Airshow China tapahtui 4.–9. marraskuuta 2008. Kahdeksas Airshow China järjestetään 16.-21. marraskuuta 2010


title: Näsykkä

text: Näsykkä oli kylä Petsamossa Suomen Neuvostoliitolle vuonna 1944 luovuttamalla alueella. Nykyisin Näsykän kylä on osa Petsamon kaupunkityyppistä taajamaa. Näsykän kylä sijaitsi Parkkinan kylän eli Petsamon kirkonkylän länsipuolella Näsykkäjoen suulla vähän ennen Petsamonjoen laskemista Petsamonvuonon perukkaan. Näsykän asutus liittyi läheisesti Parkkinan kylän asutukseen ja ne muodostivat yhtenäisen kyläalueen, ja kun Valtioneuvosto vuonna 1930 vahvisti Petsamon uuden kyläjaon, luettiin kirkonkylään kuuluviksi Parkkinan ja Näsykän kylät. Näsykän väestö oli pääasiassa karjalaista. Asukkaiden pääelinkeino oli kalastus, jonka lisäksi harjoitettiin karjanhoitoa. Kylässä oli muun muassa Petsamon talouskauppa ja kansakoulu. Näsykkäjoen varrella sijaitsi Petsamon luostarin munkkien tiilitehdas ja sähkölaitos. Kylän ja sen länsipuolella olevan Näsykkäjärven välissä on Parkkinatunturit. Jäämerentie kulki kylän läpi ja Näsykän kohdalta siitä erkani tie Petsamonjoen itäpuolelle Kaakkuriin ja Porovaaraan.


title: Näsykkä

text: Vuoden 1929 henkikirjoituksen mukaan kylän 138 asukkaasta oli karjalaisia 103, suomalaisia 23 ja venäläisiä 12. Näsykän kylä oli saanut alkunsa 1870-luvun nälkävuosina, kun alueelle oli muuttanut karjalaista väestöä Vienan Karjalan Uhtuan, Vuokkiniemen ja Oulangan kunnista nälkää pakoon.


title: John Broome

text: John Broome (1913 – 1999) oli yhdysvaltalainen sarjakuvakäsikirjoittaja, joka muistetaan useiden DC Comicsin sarjakuvahahmojen luomisesta, kuten Hal Jordan, Abin Sur, Barry Allen, Wally West, Batgirl, Gorilla Grodd, Sinestro ja Kapteeni Pakkanen.


title: Amadeus Lundberg

text: Juha Grigori Amadeus Lundberg (s. 29. maaliskuuta 1989 Helsinki), tunnetaan taiteilijanimellä Amadeus, on suomalainen laulaja. Nykyään Lundberg käyttää artistina nimeä Amadeus Lundberg. Hänet valittiin Seinäjoen Tangomarkkinoilla tangokuninkaaksi vuonna 2009. Lundberg on julkaissut viisi pitkäsoittoa.


title: Amadeus Lundberg

text: Amadeus Lundberg sai Tangomarkkinoiden superfinaalissa tuomaristolta 58/60 pistettä voittaen Kaija Lustilan kahdella pisteellä. Vuonna 2009 valittiin vain yksi tangokuninkaallinen. Lundberg sai opastusta laulamisessa oopperalaulaja ja muusikko Jyrki Niskaselta.


title: Amadeus Lundberg

text: Vuoden 2010 tammikuussa Amadeus Lundberg oli mukana Suomen euroviisukarsinnoissa kappaleella ”Anastacia”, jolla hän sijoittui karsinnan finaalissa viidenneksi. Tammikuussa 2010 julkaistiin ensimmäinen albumi "Amadeus".


title: Amadeus Lundberg

text: Tanssilava- ja ravintolaesiintymisten ohella Lundberg on konsertoinut monissa eri konserteissa, muun muassa Valon airueet -kiertueella ja Sielu soi -konserteissa sekä Sinitaivas-konserttikiertueilla (2009, 2011, 2012 ja 2013). Lokakuussa 2010 hän oli mukana Anneli Sarin kanssa yhteisessä musiikkinäytelmäteoksessa "Taivaan portit", joka kiersi lukuisilla paikkakunnilla. Syksyllä 2013 ja keväällä 2014 Lundberg oli mukana Kari Tapio -muistokonserttikiertueella. Vuodesta 2011 alkaen Lundberg on tehnyt yhdessä Riku Niemi Orchestran konsertteja ja levyjä.


title: Amadeus Lundberg

text: Keväällä 2014 julkaistiin Jukka Kuoppamäen Lundbergille tekemä kappale ”Vain rakkaus”. Kesällä 2014 ilmestyi samanniminen albumi, joka tehtiin yhteistyössä Riku Niemi Orchestran kanssa. Riku Niemi toimi levyllä tuottajana ja sovittajana. Levyllä on mukana seitsemän Olavi Virran levyttämää kappaletta. Tangoja levyllä on kahdeksan. Amadeus Lundbergin & Riku Niemi Orchestran "Vain rakkaus" -albumi nousi lopulta ykköseksi Suomen virallisella listalla syyskuussa 2014.


title: Amadeus Lundberg

text: Vuosina 2014 ja 2015 Amadeus Lundberg esiintyi "Laulaja – Olavi Virta" -musiikkinäytöksissä esittämässä Virran musiikkia. Näytökset menestyivät hyvin.


title: Amadeus Lundberg

text: Syksyllä 2015 Amadeus Lundberg julkaisi kolmannen albuminsa "Puhu minulle rakkaudesta" yhdessä Riku Niemi Orchestran kanssa. Niemi toimi levyn tuottajana.


title: Amadeus Lundberg

text: Lundbergin isä on Hortto Kaalosta tunnettu Taisto Lundberg. Hänen äitinsä on Punaviesti-ryhmän laulaja Maarit Lundberg (o.s. Pesonen) ja tätinsä laulaja Anneli Sari ja isoisänsä vuorineuvos Juhani Pesonen. Lundberg avioitui vuonna 2014 Lara Del Marin kanssa. Heillä on vuonna 2015 syntynyt poika.


title: Islanti olympialaisissa

text: Islanti osallistui olympialaisiin ensimmäisen kerran Tukholman kesäolympialaisissa 1912, jolloin maa oli vielä osa Tanskaa. Olympiahistorioitsijat ovat kuitenkin katsoneet että Islanti osallistui Tukholman kisoihin omalla joukkueellaan. Seuraavat neljät kesäolympialaiset maa jätti väliin, mutta palasi itsenäisenä valtiona Berliinin vuoden 1936 olympialaisiin, ja on sen jälkeen osallistunut jokaisiin kesäolympiakisoihin. Mitaleille asti islantilaiset ovat selviytyneet neljästi: yleisurheilusta maa on saavuttanut yhden hopean ja yhden pronssin, judosta yhden pronssin ja käsipallosta yhden hopeamitalin.


title: Islanti olympialaisissa

text: Talviolympialaisiin maa on osallistunut Sankt Moritzin vuoden 1948 kisoista lähtien, Sapporon vuoden 1972 olympialaisia lukuun ottamatta. Olympiamitaleille Islannin edustajat eivät talvikisoissa ole kuitenkaan yltäneet. Paras sijoitus on miesten 4×10 kilometrin hiihtoviestijoukkueen 11. sija Oslossa 1952.


title: Judo kesäolympialaisissa 1980

text: Moskovan olympialaisissa 1980 kilpailtiin judossa seitsemässä miesten painoluokassa ja avoimessa luokassa. Kilpailut järjestettiin Lužniki-urheilupalatsissa 27. heinäkuuta – 2. elokuuta 1980.


title: Logi Eldon Geirsson

text: Logi Eldon Geirsson (s. 10. lokakuuta 1982 Reykjavik) on islantilainen käsipalloilija ja olympiamitalisti. Hänen seuransa on saksalainen TBV Lemgo, jota hän on edustanut vuodesta 2004.


title: Logi Eldon Geirsson

text: Logi oli Islannin maajoukkueen pelaajana sen voittaessa olympiahopeaa Pekingin kesäolympialaisissa 2008.